ועדת הכספים, כנסת 24, פרוטוקול מספר 84, 2021-09-12 13:40

אלכס קושניר: אנחנו עוברים לנושא הבא, דיון מהיר לבקשתו של חבר הכנסת יעקב אשר ואוריאל בוסו בנושא של ביטול מתווה החל"ת למובטלים מתחת לגיל 45.

אלכס קושניר: כפי שהבטחתי לך, חבר הכנסת אשר, לקיים את הדיון הזה בפגרה למרות שיש לנו לחץ זמנים של חוק ההסדרים, הנה, אני מקיים את ההבטחה, רק אני רוצה להגיד כמה מילים.

אלכס קושניר: אני חושב שהעובדות הן על השולחן, מאז פתיחת המשק בפברואר 2021 אנחנו רואים ירידה באבטלה ועלייה בשיעור התעסוקה.

אדוני, לא נהוג לתת את התשובות - - -

אלכס קושניר: לא, אני אומר את דעתי, אדוני.

לא, המנהג הוא בדרך כלל אחרת, אבל בסדר.

אלכס קושניר: הייתה גם עלייה בשירות התעסוקה וגם ברגע שהארכנו את החל"ת רק לבני 45 פלוס בתחילת יולי אז גם כאן אנחנו יכולים לראות שהרבה מאוד חבר'ה צעירים חזרו לעבודה ואני חושב שחייבים חייבים לברך על זה ולכן המגמה היא, לפי דעתי, אני אומר את דעתי בלבד, היא מגמה נכונה ואנחנו צריכים להמשיך ולפעול כדי לפתוח את המשק וכדי למלא את אותן המשרות הפנויות שעדיין פנויות ואני חושב שלכל אחד פה יש לפחות מעסיק אחד שפנה אליו ואמר עד כמה הוא צמא לידיים עובדות.

אלכס קושניר: זה לא אומר שלא צריך לעשות שינויים בנושא של ההכשרות המקצועיות והרבה מאוד דברים אחרים.

אלכס קושניר: אבל עכשיו תורך, חבר הכנסת יעקב אשר.

תודה רבה, אדוני היושב ראש, על קיום הדיון.

זה דיון שאגב אושר על ידי נשיאות הכנסת כדיון מהיר וכשמו כן הוא, לכן הוא צריך להיות גם בימים שיש לחץ כזה או אחר.

אני מודה לך על כך ואני רוצה לומר, אין ספק שלעומת איפה שהיינו מבחינת היקפים של אבטלה, שהיינו ב-700,000 או 800,000 בזמן הגל השלישי מה שנקרא, אין ספק שברגע שהמשק נפתח מהסגר האחרון שהיה אז באופן טבעי, לא צריך בשביל זה להיות גאון גדול להבין שאנשים יחזרו לעבודה ואי ההארכה של החל"ת יכול להיות שתרמה לזה גם, אבל עדיין אי אפשר, ודאי לא היום, לשבת ולתת לטייס האוטומטי לעבוד בלי לבחון את המשמעויות שקורות.

ולמה אני מתכוון?

הממשלה החליטה את ההחלטה הזאת ב-1 ביולי, לא להאריך את החל"תים ולהאריך אותם רק לגילאי 45, שזה מבורך בפני עצמו.

מה שקורה היום בפועל מחייב את הבדיקה שלנו.

הנתונים שאני ראיתי ושאני קורא משירות התעסוקה, שאני מקווה שהוא גוף מוסמך גם לעניין הזה, ולא רק הלמ"ס כי הלמ"ס בעצם מתרגם את התביעות ואת התוצאות של התביעות, הוא לא בודק באמת את האחוז של האנשים שאינם עובדים בפועל או שרוצים עבודה ולא עומדים בקריטריונים היום.

אל תשכח שכל נושא החל"ת בקורונה הפך את הנושא של האבטלה עם קריטריונים אחרים.

יש לי חשש שהשקט הזה של חלק גדול מהפוליטיקאים, ביניהם יושב ראש הוועדה עצמו, שבימים כתיקונם היה מעלה את זה, בוודאי אתה וחבריך האחרים, עודד, שיש לי רק מילים טובות להגיד על פעילותו באופוזיציה, שהיה הרבה מאוד למען עסקים קטנים ולמען שכירים קטנים, או שכירים שבירים מה שנקרא, שמיד נכנסים למעגל האבטלה.

אלכס קושניר: אגב, זה מאוד מיטיב עם העסקים הקטנים שסוף סוף מקבלים את העובדים לעבודה.

חד משמעית.

עוד פעם, חברים, אתם יודעים מה?

זה כמו הסיפור של התקציב, אנחנו חושבים שהתקציב הוא רע, אבל אתם אומרים: הוא רע התקציב, זה נכון, אבל עצם זה שיש תקציב ולא היה שלוש שנים קודם זה שמחה גדולה.

אז זה שמחת עניים, זה עדיין לא שמחה גדולה.

אני אומר דבר אחד, השקט הזה שיש גם בתקשורת וגם מחלק גדול מהפוליטיקאים, אני לא מצליח להבין אותו אלא אם כן יותר ויותר, ואמרתי את זה בדיון במליאה לפני שבוע, עשרה ימים, החשש שלי שיש פה הכחשה של דברים, גם הכחשה של ממדי ההדבקה, וגם הכחשה של בעיות שקורות באבטלה.

תיכף נשמע את הנתונים, וזה התפקיד של הוועדה באמת לבדוק את הנתונים, מה היה בתקופה הזאת.

יש פה השתקה שלדעתי סדרי העדיפויות השתנו.

סדרי עדיפויות של פיקוח נפש השתנו כי אין הגבלות, ושמענו את זה בקולה של אחת הבכירות במשרד הבריאות, אבל אני הקטן, שלא בכיר במשרד הבריאות, אמרתי את זה כמה ימים קודם במליאה, מפחדים לחשוב על הגבלות נוספות.

אני לא בעד הגבלות, אבל כשאין ברירה אז אין ברירה, כי יודעים שכל הגבלה שוברה בצדה, יצטרכו לשלם מענקים או יצטרכו לתת משהו.

יש פה תהליך של הסתרת נתונים, או יותר נכון הסכמה עם מצב שבו אנשים – הרי אנחנו לא חזרנו לחיים, לא חזרנו לחייך, יום יום נפטרים עשרות אנשים.

אז זה נכון שאי הספיקה של בתי החולים היא לא הקטסטרופה שאנשים עומדים בחניה, אבל שמענו גם היום מפרופ' רגב שאומרת שהתוצאה של המתים היא אי ספיקה.

יש לי חשש, אדוני היושב ראש, שגם ההחלטה הזאת לגבי ההגבלות וגם הניסיון לברוח מפתרונות ביניים למובטלים שנופלים בין הכיסאות, כי החל"ת הופסק ומצד שני אין להם מקומות עבודה, הם לא עומדים בקריטריונים, אני אתן תיכף את המספרים, יש כאן, לדעתי, מנגנון של הסתרה שמגיע ממניעים כלכליים בלבד.

אם זה נכון, חלילה, זה חמור ביותר.

ועכשיו לפרטים.

הפרטים לפי הנתונים ששירות התעסוקה הוציאו, יש לי גם נתונים ישנים יותר וגם נתונים עדכניים של השוואה ממש מהשבוע האחרון, מה-1.8 עד 7.8.

מדובר על מספרים שלפי נתוני האבטלה של לשכת התעסוקה - - -

אלכס קושניר: למתי הנתונים?

הנתונים שאני מקריא כרגע זה נכון ל-4.9.

418,000 מובטלים.

דקה לפני שאתה קופץ.

אלכס קושניר: לא קופץ.

שאגב, אתה יודע מה צריך להיות המצפן שלנו לאורך כל הדרך בדיון שאני מקווה לא הקצר הזה שיהיה, המצפן צריך להיות בוא נחשוב שלא היה קורונה, בוא נלך ל-2019, לא היה קורונה, לא קרה כלום, לא היה חל"תים, לא היה כלום, היה אבטלה, מבקשי עבודה, אבטלה ברגיל.

כמה היו כאלה ב-2019?

הנתונים היו 161,000 מובטלים.

היום, לפי נתוני שירות התעסוקה, יש 418,000 מובטלים לפי החלוקה הזאת, 184,000 תובעים דמי אבטלה, שזה 36%, כאלה שעל פי קריטריונים של עכשיו מגיע להם, ו-234,000 מובטלים בפועל בלי זכאות לדמי אבטלה, שזה 60%.

מציינים עוד בלשכת התעסוקה שבפועל יש עוד הרבה מובטלים שלא רשומים כי אין להם סיבה להירשם כי הם מראש כבר רואים שהם לא זכאים.

יש הבטחת הכנסה, 4% הנותרים וכו', ואני גם אקריא לך נתונים מ-11 באוגוסט, השבוע האחרון של ה-1.8.

עד 7.8 נותר דומה לשבוע שעבר שהיה בסוף החודש בו ראינו האטה בקצב התאוששות שוק העבודה.

גם השבוע מספר החוזרים נותר נמוך מצד אחד ומספר המדווחים על חזרה בשירות תעסוקה נמוך מאוד בדומה למצב שהיה באפריל 2020.

וכו' וכו' וכו'.

מה אני בא ואומר?

אני הרי לא כל כך לא אינטליגנטי שאני אבוא ואגיד: בואו נחזיר את כל החל"תים ככה, עלא הבאב אללה, לא, אני אומר דבר אחד, חייב להיות מעקב ברמה חודשית, כמו הדיון הזה היו צריכים להיות כבר שלושה דיונים קודם, בניסיון למצוא פתרונות ביניים לאותם אלה מבקשי עבודה.

לאתר את מבקשי העבודה האלה ולראות איך הם נפלו בין הכיסאות.

זו מטרת הדיון.

לא ניגוח, לא פוליטיקה, יש אנשים רעבים ללחם ולתעסוקה.

אלכס קושניר: תודה רבה.

אלכס קושניר: חבר הכנסת בוסו, יוזם הדיון.

אוריאל בוסו: אדוני היושב ראש, קודם כל אני לא צריך הרבה להוסיף לדברי חבר הכנסת יעקב אשר שבאמת למד את החומר ושוחה ולמעשה הוביל את זה עוד בקדנציה הקודמת כיושב ראש ועדת חוקה, אבל אני רק אומר שלקבל החלטה גורפת במקרים כאלה למשל, לפעמים מדובר בגזר דין כלכלי מאוד מאוד קשה למובטלים.

אוריאל בוסו: שאלת אותו נכון למתי.

אוריאל בוסו: יש לי למשל כאן, הבנתי שגם שלחו מצגת, מפורום ארגוני תעסוקה צעירים, הם כוללים מאות אלפי צעירים שנמצאים תחתם בתנאים, צעירים עד גיל 34, כשלמעשה אנחנו מדברים על החל"ת עד גיל 45.

אוריאל בוסו: על פי נתוני שירות התעסוקה 200,000 דורשי עבודה מגילאי, נכון לעכשיו, 18 עד 34.

אוריאל בוסו: אחת הטענות של משרד האוצר היא: יש לנו הצעות עבודה.

אוריאל בוסו: תבדוק בזרוע העבודה, שזה היום נמצא גם במשרד הכלכלה, הצעות התעסוקה נמצאות בעיקר למשל במרכז.

אוריאל בוסו: מישהו בדק מה קורה בפריפריה, בצפון או בדרום?

אוריאל בוסו: אין להם הצעות.

אוריאל בוסו: נקודה נוספת, לאותם צעירים שמציעים עבודה, תנסו לתת להם אולי איזה פלטפורמה מסוימת שאתה אומר: זה הכישורים שלי, אלה התארים שלי, זה הניסיון שיש לי, לעומת התעסוקה.

אוריאל בוסו: אומרים שיש להם הצעות עבודה, אתה יכול לתת להם הצעות של לימודים, עידוד כזה או אחר, לא באופן גורף להוריד ואנחנו יודעים ששום דבר לא ייתן מענה וגם אם ייתן מענה זה בטווח הקצר.

אוריאל בוסו: מבלי לזלזל למשל בעבודת מלצרות, לא לכל אנשי ההייטק בדרום או בצפון אתה יכול להציע מלצרות כי זה לא דבר שייתן מענה.

אוריאל בוסו: עכשיו כשאנחנו מדברים גם על מגזרים, במגזר החרדי, במגזר הערבי, שיש יותר תעסוקה יש פחות היצע למה שיש היום בזרוע העבודה, אין להם היצע כרגע שהם יכולים להיכנס למעגל העבודה.

אוריאל בוסו: לכן אם אתה תיקח את הרשימה של גופים שלמים, אוניברסיטת בעם - - - אלפנאר, ארץ עיר, בוגרי 8200 וכו' וכו' שנמצאים בפריפריה, אין להם היצע אמיתי בגילאי 30 - - -

אלכס קושניר: בגלל הקורונה, לדעתך?

אוריאל בוסו: ברור שזה בגלל הקורונה.

ג'ידא רינאוי-זועבי: הקורונה העצימה, זה העניין.

אלכס קושניר: אתה רוצה להגיד שלבוגר 8200 שגר בדרום לפני הקורונה הייתה לו תעסוקה והיום אין?

אוריאל בוסו: אתה יודע כמה מענף ההייטק – אולי כחלק מהתייעלות, בדיוק דיברתי קודם עם ראש עיריית אילת לשעבר, שיש הרבה ענפים שהיו צריכים פעם להחזיק 100 עובדים, במסגרת הקורונה הם צמצמו את זה ל-50-40 עובדים - - -

אלכס קושניר: אז מה הפתרון, חל"ת?

אוריאל בוסו: יש כמה פתרונות.

אוריאל בוסו: א', להתאים את הפלטפורמות שיש בזרוע העבודה, בעידוד או במלגות, להיצע הצעירים האלה.

ובינתיים גישור כספי גם כן, כן.

אל תקרא לזה חל"ת, תקרא לזה סיוע.

אוריאל בוסו: דבר שני, אל תעשה את זה גורף.

אוריאל בוסו: אתה מוריד אותם, אתה אומר להם: יש לי עבודה, אין לך עבודה באמת להציע ואתה גורם פה גזר דין מוות.

אוריאל בוסו: מעניין לעניין שלא באותו עניין, אבל אני אומר, מפסיקים תשלומים של בידוד, דיברתי קודם עם חבר הכנסת ינון אזולאי שהוא הוביל בקדנציה הקודמת את העזרה למעונות למשל, אתה יודע שדיברתי אתמול עם מעונות שהם קורסים?

אוריאל בוסו: כולם יוצאים עכשיו לבידודים, כיתות שלמות של הורים שאומרים: אני לא משלם כשהילד שלי נמצא בבית שבוע-שבועיים, המטפלות במעונות דורשות את הכסף שלהן, איך הם מחזיקים?

אוריאל בוסו: זו עוד דוגמה שאני מביא.

אוריאל בוסו: לתת באופן גורף החלטה שלא משלמים ולא נותנים עידוד כי אתם לא רוצים להיכנס לנושא הזה במסגרת התקציב כי זה יפרוץ לכם את התקציב זה גזר דין מוות, גם לעסקים, גם למשפחות וגם לאנשים מבלי לדבר על נשים בהיריון ועוד ועוד ועוד שיש לזה נגררות, אבל כרגע בדיון הזה שנמצא אתם גורמים להרבה הרבה צעירים להיזרק למעגל האבטלה מבלי פתרונות מתאימים, אני חושב שצריך להגדיל את הראש ולשבת ולסנכרן את משרד האוצר עם זרוע העבודה ומשרד הכלכלה כדי לתת פתרונות לצעירים הללו.

אלכס קושניר: תודה רבה.

אלכס קושניר: חבר הכנסת ינון אזולאי.

ינון אזולאי: תודה רבה ליוזמי הדיון, הרב יעקב אשר ואוריאל בוסו.

עופר כסיף: גם חבר הכנסת טיבי.

ינון אזולאי: ואחמד טיבי גם שיזמו את הדיון הזה.

ינון אזולאי: זה דיון חשוב, ותודה רבה על הדיון גם בזמן הפגרה.

ינון אזולאי: אנחנו דנו בנושא הזה פה ארוכות והצבענו גם על זה.

ינון אזולאי: הצבענו על המתווה הזה, נראה לי שזו הייתה הצבעה ראשונה בהיותך יושב ראש וגם אז אמרנו את זה, שלא הגענו למיצוי שאנחנו רוצים, זה לא מה שהיינו רוצים.

ינון אזולאי: יחד עם זאת אני חושב שגם מה שכן הצבענו עליו, שבני 45 ומעלה יקבלו, יש שתי עוולות לפחות.

ינון אזולאי: עוולה ראשונה, יש כאלה שלא צברו כל ימי ההכשרה, רק 50% מימי ההכשרה, ואז הם יקבלו לא 88 יום, הם יקבלו רק 44 יום.

ינון אזולאי: יש כאלה שלפני הקורונה ניצלו את מלוא הימים שלהם בתור אבטלה, באה הקורונה, הכתה בהם שוב, הם לא מצליחים למצוא עבודה ואמרו להם: טוב, מעל 45 תמשיכו לקבל, פתאום הם לא מקבלים, מה קרה?

ינון אזולאי: בגלל שהם ניצלו את כל ימי האבטלה טרום הקורונה.

ינון אזולאי: אם הם ניצלו את ימי האבטלה טרום הקורונה אז בעצם גם בקורונה לא היית נותן להם, אלא מה?

ינון אזולאי: הבנת שהקורונה זה זמן שאי אפשר למצוא עבודה וכשהארכנו את זה לגיל 45 מתוך הבנה שמגיע להם כן למצוא עבודה וכרגע קשה להם אז אנחנו עכשיו באים ונותנים להם עונש, אומרים להם: לא, מעל 45 אתם לא תוכלו לקבל.

ינון אזולאי: כלומר גם בזה עשינו איזה שהיא סלקציה ולא הסכמנו ולא נתנו את מה שמגיע להם.

ינון אזולאי: זה דבר שהוא לא נכון ולא ראוי, להכות בהם בפעם השנייה.

ינון אזולאי: דיברו פה על פתרונות.

ינון אזולאי: חלק מהפתרונות שהבאנו, ונלחמתי על זה, ואתה יודע, היו שני דברים.

ינון אזולאי: האחד אנשים עם מוגבלויות, שאמרנו שייצא נוהל דרך משרד הכלכלה, שיהיה שותף של 20% מהשכר הממוצע במשק, שיהיה בו סיוע למעסיקים.

ינון אזולאי: והדבר השני שאמרנו, מתחת לגיל 45, נראה לי מגיל 40 עד 45, עם שלושה תלויים, שגם הוא יקבל 20%, אותו דבר כמו אנשים עם מוגבלויות.

ינון אזולאי: לצערי מהבדיקה שעשיתי, אם אני טועה, איציק, אולי אתה במשרד הכלכלה יכול לבדוק את זה, אבל אני כמעט בטוח שהנוהל הזה לא יצא.

ינון אזולאי: אנחנו סיכמנו שעד ה-1 באוגוסט הנוהל הזה ייצא, כלומר אותם אלה, גם אם אנחנו רוצים להחזיר אותם לעבודה, אין שום תמריץ להחזיר אותם לעבודה.

ינון אזולאי: אז אם ככה, אם אנחנו לא מקיימים את זה, אז למה העברנו את החוק?

ינון אזולאי: את הנוהל לא עשינו, אז אנחנו פוגעים גם באותם אלה פחות מגיל 45, אלה מעל גיל 45 פוגעים בהם שהם כבר היו באבטלה לפני זה או שרק 50% מימי ההכשרה שלהם, אז אם ככה כל מה עשינו לל-45 זה משהו מצומצם יחסית.

ינון אזולאי: אני בעד שייתנו למעסיקים ויעודד אותם בשביל לקחת אותם, אבל עדיין לא הגעת למצב הזה, אז אני חושב שצריך לעשות הכול על מנת שאלה לפחות לא ייפלו לחרפת רעב.

כן, אבל זה רק כתוספת.

ינון אזולאי: אמרתי.

כתוספת לדברים שאתם תיקנתם אז.

ינון אזולאי: ברור, חד וחלק.

אלכס קושניר: ג'ידא.

עופר כסיף: תרשום אותי, בבקשה, גם.

אלכס קושניר: אתה רשום.

ג'ידא רינאוי-זועבי: לפני כמעט חודש אנחנו דנו בנושא הזה של חל"ת לגילאים מתחת ל-45 ואם זה 350,000 מובטלים או 408,000 מובטלים, מהנתונים שקיימים היום לגבי אלה שהם מתחת לגיל 45 מדובר על כ-150,000 מובטלים, שזה ברובם חרדים, ערבים, סוציואקונומי נמוך וגם אלה שאין להם השכלה טכנית מספקת.

הרבה מהדרום.

ג'ידא רינאוי-זועבי: אני אומרת מה כן אפשר לעשות, כי אני רוצה שאנחנו נתקדם בדיון.

ג'ידא רינאוי-זועבי: אני מאמינה מאוד גדולה בהכשרות מקצועיות, אני חושבת שהכשרת מקצועיות טובות, איכותיות, שעונות על הצרכים של משרות קיימות יכולות באמת לתת מענה, חלקי אמנם, אבל כן מענה, וגם בנוסף לזה מתן דמי קיום למשתתפים.

ג'ידא רינאוי-זועבי: אפשר לקבוע תקרה של מתן דמי קיום למשתתפים.

ג'ידא רינאוי-זועבי: אופציה שנייה היא קצבת ביניים זמנית שתוכל לתת גשר ולמנוע מאנשים להידרדר לעוני, במיוחד לאלה שנפלו בין הכיסאות, אבל צריך לעשות את זה בצורה חכמה, שלא נעודד אבטלה.

ג'ידא רינאוי-זועבי: החשש שלי שאנחנו בדרך הזאת גם נעודד אבטלה ואני כן חושבת שגם משרד הרווחה וגם משרדים אחרים יכולים לעשות את ההבחנה הזאת בצורה דיפרנציאלית וחכמה.

אני מצטרף כמעט לכל מילה שנאמרה.

ג'ידא רינאוי-זועבי: למה כמעט?

ג'ידא רינאוי-זועבי: למה לא בכול?

אני משאיר ליתר ביטחון משהו.

אלכס קושניר: עופר כסיף, בבקשה.

עופר כסיף: אני אדבר בקצרה מאוד כי אני מסכים עם הרוב המוחלט של הדברים שהושמעו עד כה, אבל חשוב לי בכל זאת לומר שבמתווה הזה יש לא פחות מאשר לעג לרש.

עופר כסיף: אפילו בפרפרזה להרצחת וגם ירשת הייתי אומר הגזלת וגם ירשת?

עופר כסיף: אם אנחנו הולכים לאחור ואנחנו מסתכלים על כל תקופת הקורונה המדיניות של הממשלה הקודמת הייתה מדיניות קלוקלת בכל היחס לאנשים שאיבדו את עבודתם בגלל הקורונה, אז עכשיו מוסיפים על זה חטא על פשע, כי לא נותנים פה בעצם מענה.

עופר כסיף: דובר קודם על צעירים, דובר פה קודם על אוכלוסיות שונות, האוכלוסיות המוחלשות ביותר, לא רק שלא תקבלנה פה מענה, אלא תקבלנה פה מכה נוספת.

עופר כסיף: הדבר הזה הוא בלתי נסבל והכול בשם איזה שהיא הזיה על מסגרת תקציבית וכן הלאה?

עופר כסיף: המדינה מחויבת לאזרחיה והאזרחים שלה נמצאים היום, הוזכרו קודם מספרים ואני חושב שהמספרים יותר גבוהים, מספרים גדולים מאוד של אזרחים שלא יכולים למצוא עבודה, גם מסיבות של היצע, אבל גם מסיבות שקשורות חלקן לקורונה וחלקן לא, שגם מונעות מאנשים מסוימים לחפש עבודה גם אם לכאורה היה היצע.

עופר כסיף: הדבר הזה הוא בלתי נסבל לכן אני בכלל חושב, ואני הולך יותר רחוק ממה שאמרו קודמיי, עם חלק מההצהרות אני מסכים, אני חושב שבנסיבות הקיימות היום לא היו צריכים לגעת בגיל של הזכאות לחל"ת בכלל, מלכתחילה.

עופר כסיף: לפי הנתונים של ביטוח לאומי המודל הקודם של החל"ת, שגם לא הלך רחוק מספיק, ואני אמרתי את זה הרגע, נתן מענה כזה או אחר ל-80%, לפי הביטוח הלאומי המתווה הזה ייתן מענה לכ-32%, מה עם השאר?

עופר כסיף: זאת הזנחה פושעת של הציבור.

עופר כסיף: חייבים לשמור את המתווה כפי שהיה לפחות.

אלכס קושניר: תודה רבה.

אלכס קושניר: חבר הכנסת גפני, בבקשה.

משה גפני: תודה רבה, אדוני היושב ראש.

משה גפני: אני מסכים עם מה שנאמר פה קודם ואני רוצה רק לחדד ולעשות את זה בקצרה.

משה גפני: אנחנו עברנו את הקורונה בהתחלה כשלא ידענו מה זה ולא היה חיסון וכל מה שנלווה לעניין הזה וזו באמת הייתה מציאות מאוד מאוד קשה כלפי כולם.

משה גפני: טוב עשתה הממשלה הקודמת שהביאה את החל"ת כיוון שגם היו תקופות שאמרו לחלקים גדולים לסגור עסקים ובמציאות הזאת האנשים היו רעבים ללחם והחל"ת פשוט היה סיוע לכאלה שלא הייתה כל ברירה אחרת ואכן זה נעשה.

משה גפני: ואז אנחנו הגענו לגל הרביעי.

משה גפני: בגל הרביעי יש חיסונים, בגל הרביעי יש מציאות שאי אפשר להתעלם מהקורונה שהתפרצה באופן שלדעתי היה אפשר יותר להתמודד עם זה, אבל הממשלה הזאת כנראה פחות רוצה להתמודד עם הקורונה, יותר להתמודד עם הנושא הכלכלי ולא לסגור דברים שבסופו של דבר יכולים לפגוע גם בכלכלה, אבל זה עולה בבריאות של רבים מהתושבים.

משה גפני: יש דבר שאי אפשר להתעלם ממנו, יש חלקים באוכלוסייה שהם לא יכולים לחזור לעבודה, אנחנו אומרים להם לא לחזור לעבודה או שהמציאות משאירה אותם בבית והם לא יכולים לחזור.

משה גפני: יש את התיירות, יש את הטיסות, יש דברים שבאופן מובנה הקורונה פוגעת בהם ופוגעת בעסקים שלהם, וגם אם המדיניות היא לא לסגור ולהשאיר את העסקים פתוחים יש דברים שזה לא בא בחשבון, אין מציאות כזאת.

משה גפני: לכן אני רואה רשעות גדולה בעצם העובדה שלא מטפלים באופן פרטני באותם מקרים שבהם ברור שהעסקים שלהם נסגרים.

משה גפני: אני מבין את החשש, שלא יהיו כאלה שינצלו את זה לרעה וישתמשו בחל"ת ולא יחזרו לעבודה ובעצם יעשו דברים שכתוצאה מהחל"ת שמסייע להם הם לא יחזרו לעבודה.

משה גפני: אני מבין את זה, צריך להתמודד עם זה, אבל יש דברים שהם חד משמעית, במציאות הזו שאנחנו חיים בה, לצערנו הרב, מודים לקב"ה על החיסונים, אנחנו מודים לקב"ה על זה שהיה יכול להיות הרבה יותר גרוע וברוך ה' זה יותר טוב, אבל יש מציאות שאנחנו נמצאים בעיצומו של גל רביעי של התפרצות הקורונה והנזקים שהוא גורם מבחינה בריאותית ואי אפשר להתעלם מהעניין הזה ולהגיד שלום עליי נפשי, אני מקבל את המשכורת שלי ולכן אחרים, שיקרה להם מה שיקרה, אני לא מטפל בהם.

משה גפני: אי אפשר לעשות דבר כזה.

משה גפני: וצריכה כאן הוועדה, כפי שהעלו החברים, לקבל החלטה שיש דברים, וזה בכלל לא משנה איך יקראו לזה, יכולים לקרוא לזה חל"ת ויכולים לקרוא לזה סיוע ויכולים לקרוא לזה מה שרוצים, אבל אנחנו לא יכולים כמדינה שדואגת לאזרחים שלה ודואגת לאנשים, אנחנו לא יכולים להתעלם מהעובדה הזו שיש רבים שצריך לסייע להם ואי אפשר להשאיר אותם ככה רעבים ללחם.

משה גפני: לכן צריך לקבל החלטה באופן עקרוני, לא נותנים חל"ת לכל אחד כמו שהיה בפעם הקודמת, והיו לזה סיבות למה זה קרה אז, למה היום זה פחות, אבל גם היום יש חלקים שנשארים בלי עבודה, נשארים בלי עבודה והם נשארים בלי פרנסה לילדים שלהם והם נשארים בלי אוכל במקרים רבים ובאזורים של סוציואקונומי נמוך ובמקרים של משפחות שמצבם הכלכלי קשה ואין להם מקום עבודה.

משה גפני: צריך לקבל החלטה בעניין הזה ולא לקבל את החלטת הממשלה ככזה ראה וקדש, ומה שהוחלט שם את זה אנחנו מקבלים כאן.

משה גפני: אנחנו לא יכולים לקבל את זה, צריך לשנות את ההחלטה הזאת ולהפוך אותה להחלטה שהיא תלויה בעבודה של הבן אדם ובמציאות הזאת שאנחנו חיים בה, שבה רבים נשארים בלי פרנסה ממש.

אלכס קושניר: תודה רבה.

אלכס קושניר: נירה שפק.

נירה שפק: אני ביקשתי דיון דחוף בנושא כי יש כמה דברים שהיו תנאים בדרך שאנחנו צריכים לראות שנעשים, אם זה הנושא של הקידום התעסוקתי, מי שצריך שיפור מיומנויות ומי שצריך שינוי כשירות בעצם ולהגיע לעבודות אחרות.

נירה שפק: ניסיתי לקבל איזה מידעים ואני לא יודעת מה הנתונים, אני חושבת שזה משהו שהציגו לנו, הציגו תוכניות, והיו כאן אנשים ותיקים יותר, שכבר בעבר דיברו על זה ולמה זה לא יוצא לפועל.

נירה שפק: אז קודם כל כל הנושא של ההיערכות להחזרה של האנשים לשוק העבודה, בין אם מקצועות שכרגע נפלו ולאור המצב פחות נדרשים, בלי שום קשר לזמן, אני לא מדברת על תיירות וכאלה, אלא מקצועות שהצטמצמו, לא קיבלנו את הנתונים האלה.

נירה שפק: כל הנושא של תעסוקה אקטיבית והשקעה ביצירת משרות חדשות, וראיתי מחקרים שמדברים על כמות והוצגו מספר משרות וכמות דורשים, רק אין הלימה כי למשרות יש דרישות שלא תואמות את מי שנמצא בהיצע.

נירה שפק: זאת אומרת יש כאן משהו שחייבים לטפל בו.

נירה שפק: זה בהקשר הזה.

נירה שפק: אני חושבת שיש גם תופעה של לא חוזרים.

נירה שפק: בואו נשים את זה גם פה על השולחן.

נירה שפק: אני דיברתי עם שני שרים, אחד מהם שר התיירות, כי הנושא של העובדים בתחום התיירות מאוד חשוב בעיניי ונאמר לי: תשמעי, אני מציע כל מיני פרויקטים ואנשים לא רוצים לבוא.

נירה שפק: אז אני מציעה גם שנבקש ונראה איזה פתרונות נעשים כי אנשים מחכים ופונים אלינו שנמשיך להם את החל"ת ודמי האבטלה, ואני אומרת, בסוף בואו נהיה גם אמיתיים ונגיד שזו לא המטרה, אנחנו נעשה את זה איפה שבאמת צריך ומי שיש לו את היכולת להשתבץ - - -

אף אחד לא יושב שלושה חודשים בבית ובונה על הדיון הזה היום.

מי שלא עובד היום אין לו עבודה, הוא לא מצליח להשיג עבודה.

נירה שפק: אני לא מסכימה.

נירה שפק: אני לא מסכימה.

עופר כסיף: לא, זאת עובדה, הוא צודק.

נירה שפק: אני לא מסכימה.

עופר כסיף: הרוב המוחלט הם לא בטלנים, הם מובטלים.

נירה שפק: תקשיב, אני לא מסכימה.

נירה שפק: אני לא מדברת באופן גורף, אבל אני יודעת, אני מקבלת המון פניות, גם מהחקלאות וגם מתיירות, מתחום בתי קפה ומסעדות.

נירה שפק: אתה יכול לבוא ולהגיד: תשמע, אני עם תואר או אני זה, זה לא מתאים לי, אבל בואו, כשצריך למצוא עבודה צריך למצוא אותה, מה לעשות, בינתיים עם מה שיש.

נירה שפק: אני כמובן לא מדברת על תנאים פיזיים שלא מתאימים, אבל יש מאגר שלם של - - -

עופר כסיף: אולי בחקיקה צריך לדאוג לזה שתנאי העבודה יהיו כאלה שלאנשים יהיה כדאי לעבוד?

בקיצור העם אשם.

נירה שפק: לא, העם לא אשם, בואו, בואו - - -

עופר כסיף: אם יש תנאי עבודה של נצלנות פושעת ברור שאנשים לא ירצו לבוא.

גם אם זה נכון שיש מצב כזה את מטה את כל הדיון לכיוון הזה.

נירה שפק: קודם כל אני מטה את כל הדיון, אני לא - - -

וזה עוול.

נירה שפק: אני אומרת מה אני מטה, אני לא מטה, אני מציגה נתונים שלא נאמרים פה על השולחן וצריך להגיד גם אותם.

שום נתון מספרי אבל.

נירה שפק: זה בדיוק מה שאני אומרת, אני מבקשת אותו.

נירה שפק: גם משרדי הממשלה צריכים להגיד לנו, כל אחד בתחומו, מה הוא יצר, וגם ביטוח לאומי.

נירה שפק: אני קראתי מחקר של ד"ר גל זוהר, מנהלת מחלקת מחקר ומדיניות בשירות התעסוקה, שמדבר על הפערים האלה.

נירה שפק: בסוף אנחנו צריכים לדאוג גם למבנים שיעשו את זה, וגם ראיתי את הנתון שפורסם בדה מרקר, המטה לקידום תעסוקתי, 32 ארגונים שפועלים ביחד כדי ליצור והם גם אומרים שיש פער.

נירה שפק: זאת אומרת אני לא מייצרת שהפארטו הוא כזה, אבל אני אומרת שבואו נבהיר גם לאנשים שאנחנו לא רק נחפש את המענים, אנחנו גם נדרוש מהם למצוא עבודה בכל מחיר.

נירה שפק: מה לעשות, אנחנו במציאות כזאת.

ברור, אין על זה מחלוקת.

נירה שפק: אין ברירה, אין ברירה, ולכן חשוב גם להגיד את זה.

אלכס קושניר: תודה רבה.

אלכס קושניר: חבר הכנסת מאיר יצחק הלוי, בבקשה.

מאיר יצחק הלוי: קודם כל אני חייב להגיד לידידי ורעי הטוב, יעקב אשר, שמאוד מוטרד מזה שהתקשורת לא חוגגת, אין מאושר ממני שזה קורה, סוף סוף התקשורת עוסקת בדברים נוספים חוץ מאשר לעסוק בנו.

מאיר יצחק הלוי: המצב מצוין, אז שתירגע - - -

לא ביקשתי שתהיה עסוקה בך, יש כמה לפניך, עוד הרבה.

מאיר יצחק הלוי: לא, לא בי, אני כמייצג, לא בי מאיר יצחק הלוי.

לא, אבל איפה כל התוכניות הכלכליות שהתריעו ועשו בצדק שהתריעו?

מאיר יצחק הלוי: אני חושב שזה שקט מצוין, סוף סוף לא עוסקים באדם אחד, אלא עוסקים בדברים אחרים.

שקט יש בבית קברות.

מאיר יצחק הלוי: אז זה טוב מאוד.

מאיר יצחק הלוי: העיסוק באותו אדם לאורך כל כך הרבה זמן, אני לא בטוח שעשה טוב למדינת ישראל, ודאי וודאי לא להגיד שכשיש תקציב להתייחס אליו כאילו זה רעה חולה כשלא היה תקציב שלוש שנים.

מאיר יצחק הלוי: ההיפך, צריך לפרגן בעניין הזה, להפוך אותו עוד בטרם אושר לתקציב רע, אני חושב שזה - - -

הוא נולד אינווליד.

מאיר יצחק הלוי: על כל פנים לעצם העניין, אני אמרתי, אדוני היושב ראש, כאן בכל הדיונים שדאגת לנו להיפגש עם כל ראשי מערכת האוצר, שאין ספק שמשבר הקורונה הוליד איתו הזדמנות מצוינת לעסוק בעולם העבודה.

מאיר יצחק הלוי: אין ספק בזה.

מאיר יצחק הלוי: אני חושב שצריך לנצל את ההזדמנות הזו, וזה אני אומר לחברי גפני ולחברי יעקב אשר ולכל החברים האחרים, זו הזדמנות מצוינת לבחון את נושא ההשמות, את נושא ההכשרות, גורם אחד שיתכלל את כל האירוע ולא שלושה או ארבעה גורמים כפי שהיו שיצרו פה מה שנקרא הזנה כפולה ולא קרה עם זה כלום.

מאיר יצחק הלוי: ההיפך, לקחת את ענף העבודה ולעשות רביזיה דרמטית בענף הזה.

נירה שפק: אל תגיד רביזיה.

מאיר יצחק הלוי: החל"ת, אני יכול להגיד מהניסיון שלי, עוד פעם, הייתי באילת בעת ההיא, החל"ת, אמרתי את זה, יש לו קסם קצר מועד, מתמכרים אליו בהרבה מאוד מקרים.

מאיר יצחק הלוי: אני יכול להגיד את זה מהחיים שלנו, אנחנו היינו במצב של אחוז אבטלה מאוד מאוד מאוד גבוה, קיבלו אנשים חל"ת, בשלב מסוים כשנפתחו שערי שמים, נגדיר את זה, לא חזרו לעבודה אנשים שיכלו לחזור כי הם קיבלו חל"ת.

מאיר יצחק הלוי: דרך אגב, אני מדבר איתך על אלפי אלפי אנשים.

מאיר יצחק הלוי: אני אומר את זה בצער גדול מאוד, בצער גדול מאוד, לא חזרו.

מאיר יצחק הלוי: חלק מהמערכות באמת התייעלו, כפי שאמרתם לנו בשיחת המסדרון, אבל חלק מהאנשים לא רצו לחזור לעבודה.

מאיר יצחק הלוי: ולכן אני הייתי משקיע מאמץ גדול מאוד בתחום של ההסבה המקצועית, בתחום של ההתאמה המקצועית, בתחום של מוקדי ההשמה, שם צריך לשים את הדגש ולא על מה שאני מגדיר פתרון שהוא פתרון קצר מועד.

מאיר יצחק הלוי: אני יכול להגיד לך, באילת, בדקתי את זה לבקשתך, נכון להיום יש כ-9%-8% אבטלה.

כמה היה ב-2019?

מאיר יצחק הלוי: אמרתי 3%.

מאיר יצחק הלוי: ואני אומר לך שוב שאם תמפה מי אותם אנשים שאינם עובדים, אני לא יודע לאיזה ממצאים – דרך אגב, אתגרת אותי ואני הולך לעשות את זה, אני לא יודע לאיזה ממצאים נגיע.

זה לא תפקיד שלך, הם צריכים לעשות את זה.

המדינה צריכה לעשות את זה.

אלכס קושניר: תודה רבה.

אלכס קושניר: אוסאמה סעדי.

אוסאמה סעדי: כן, אדוני היושב ראש, תודה רבה, פשוט התעכבתי, היינו בוועדת הפנים, נבחר יושב ראש חדש, חבר הכנסת חברנו ווליד טאהא.

אוסאמה סעדי: אני פה מצטרף וגם הצטרפנו, חברי חבר הכנסת אחמד טיבי, שהיום נבצר ממנו להגיע לדיון בוועדת הכספים, הוא הגיש דיון מהיר ביחד עם חבריי יעקב אשר ואוריאל בוסו, על העניין הזה של החל"תים, אז מה שקרה זה שפשוט אנחנו הפכנו את העניין הזה כאילו מקצה לקצה, או שנותנים באופן גורף ביותר חל"ת למשך שנה או שנותנים אפס.

אוסאמה סעדי: אני מדבר על כל הקבוצה של הגילאים עד 45, אתה לא נותן להם פתרון.

אוסאמה סעדי: אז נכון שכאילו נפתח המשק, חלקם יכלו לחזור לעבוד, למרות שיש ענפים בכלל סגורים, כל הענף של התיירות ודיברנו על זה אצלך וגם בוועדת הכלכלה, אבל לא נותנים להם פיצויים ולמעשה יש סגר דה פקטו בענפים האלה ועכשיו עם הגל הזה אז חלק גדול מהמשק לא חוזר לפעול כפי שהיה בחודשים האחרונים, אבל הממשלה החדשה לא נותנת תרופה לעסקים האלה, בין אם זה ענף התיירות, בין אם זה מורי דרך, ואתה ביקשת במיוחד בעניין הזה של מסעדות, סוכני נסיעות, בכל הקבוצות האלה לא מקבלים פיצוי, אבל גם העובדים עד גיל 45 לא מקבלים שום פתרון וצריך למצוא להם פתרונות.

אוסאמה סעדי: איך?

אוסאמה סעדי: מה אפשר לעשות?

אוסאמה סעדי: אז בסדר, לא לעודד אנשים לשבת בבית ולא לחזור לעבודה, אז תגיד לאנשים האלה, תשלח אותם למקומות עבודה, הם מסרבים?

אוסאמה סעדי: אל תיתן להם חל"ת, אבל אם אין מקומות עבודה לאנשים האלה, לצעירים האלה, מאיפה יחיו?

אוסאמה סעדי: איזה פרנסה יש להם?

אוסאמה סעדי: אז אין להם חל"ת, אין להם עבודה, אין להם, מה הם יעשו?

אוסאמה סעדי: אני מדבר איתך על משפחות רבות, במיוחד אצלנו בחברה הערבית, ובטוח גם במגזר החרדי, שהאנשים האלה רוצים לעבוד - - -

זה לא רק ערבים וחרדים.

זה בדרום.

תיקח את הדוח של שירות התעסוקה, רוב יישובי הדרום.

אוסאמה סעדי: אמרתי, ערבים, המגזר החרדי וגם בפריפריה, אין מקומות עבודה לאנשים האלה והממשלה צריכה לתת להם פתרונות.

אוסאמה סעדי: אלה שרוצים להתחמק ולא רוצים לעבוד?

אוסאמה סעדי: אל תיתן להם.

אוסאמה סעדי: הם כאילו יוגדרו כסרבנים ולא יקבלו חל"ת, אבל מישהו שרוצה לעבוד ואתה לא מספק לו עבודה והענף שלו סגור אז מאיפה הוא יחיה?

אוסאמה סעדי: ולכן א'-ב' שצריך לתת פתרון לקבוצה הזאת.

אוריאל בוסו: אלכס, השר עודד פורר, הבנתי שהוא ביקש לשנות את השם של המשרד לפריפריה הנגב והגליל, כך שזה לא יהיה פריפריה, יהיה משהו אחר, אז אולי בגלל זה כבר לא מכירים את המושג פריפריה.

אלכס קושניר: יופי, עד עכשיו היה דיון רציני, עכשיו התחלת.

אוריאל בוסו: למה?

אוריאל בוסו: רשמית משנים את השם.

אוסאמה סעדי: אל תיקח את זה לקטע הפוליטי, עזוב.

אלכס קושניר: משרד האוצר, איציק דניאל, בבקשה.

אלכס קושניר: איציק, נשאלו פה הרבה שאלות, ינון, שלא נמצא פה, העלה נושא מאוד מאוד חשוב, כל הנושא של עידוד תעסוקה וחל"ת גמיש, מה שהיה אמור לקרות, ואם זה לא קרה אז זה תקלה, אז אני אשמח שתעדכן.

איציק דניאל: קודם כל שנה טובה וגמר חתימה טובה.

איציק דניאל: ברשותכם, נזרקו פה הרבה מספרים לאוויר וחשוב לעשות איזה שהוא סדר בנתונים.

איציק דניאל: אנחנו בערך סדר גודל של שלושה חודשים אל תוך הקורונה הקמנו צוות ממשלתי בין משרדי שהתייחס לכל הגורמים הממשלתיים שעוסקים בתעסוקה, ביטוח לאומי, שירות התעסוקה, אוצר, כלכלה, למ"ס, משרד ראש הממשלה, כולם כולם כולם השתתפו בצוות ונכתב דוח.

איציק דניאל: בדוח הזה אחד הנושאים המרכזיים שטיפלנו בו זה סוגיית הנתונים.

איציק דניאל: מסתבר, כמו שאמרתם, שיש המון המון נתונים שנזרקים לאוויר ואף אחד לא יודע לבוא ולקבוע איזה שהיא מדיניות ממשלתית על פי נתונים שונים והם היו שונים מאוד.

איציק דניאל: דוח מבקר המדינה שפורסם לפני שבועיים התייחס גם לזה, בצוות הממשלתי החלטנו שהנתונים הרשמיים שעל פיהם תיקבע המדיניות זה נתוני למ"ס, הלשכה המרכזית לסטטיסטיקה, לא נתוני ביטוח לאומי, שמסתכל על זכאים, וכמו שאתם יודעים לא כולם זכאים לדמי אבטלה, ולא נתוני שירות התעסוקה, שמסתכלים על באים ללשכות ולא בהכרח אלה הנתונים האמיתיים.

איציק דניאל: נתוני למ"ס, שמתפרסמים אחת לשבועיים, דיברתם על תדירות הנתונים, הם מתפרסמים אחת לשבועיים, והם באים להצביע לנו על מצב התעסוקה במדינת ישראל.

בוא נסגור את שירות התעסוקה בעניין הזה, שלא יוציא דוחות, שלא יבדוק כמה אנשים מוצאים עבודה.

גמרנו, למ"ס למ"ס, נגמר.

איציק דניאל: לכל גוף ממשלתי יש את התפקיד שלו ואת האחריות שלו.

זה עולה לכם יותר כסף להתייחס לדוחות האלה.

איציק דניאל: נתוני הלמ"ס הם נתונים בסטנדרט בינלאומי, הם נבדקו לפני הקורונה והם נבדקים עכשיו במהלך הקורונה באותו אופן, הם לא מסתכלים על זכאות לדמי אבטלה, לא מסתכלים על לשכות שירות התעסוקה, הם עושים את הבדיקה של שיעור האבטלה.

איציק דניאל: כמו שהיה לפני הקורונה וידענו שהמצב הכלכלי במדינת ישראל טוב, כך במהלך הקורונה.

איציק דניאל: וכמו שציין יושב ראש הוועדה, רגע נעבור לנתונים הכלכליים היום, מה המצב הכלכלי היום במדינת ישראל בהקשרי שוק התעסוקה.

הנתונים מלשכת התעסוקה מגיעים ללמ"ס לבחינה?

איציק דניאל: שוב, אני לא יודע מה הלמ"ס ושירות התעסוקה בוחנים ביניהם.

אז אני מבקש, אם אפשר להעלות את נציג או נציגה, לא יודע מי, של לשכת התעסוקה, בואו נשמע, אולי ירגיעו אותנו שאנחנו סתם הוזים, אז גמרנו, אז הכול בסדר.

אלכס קושניר: יש לנו פה אנשים בזום.

איציק דניאל: כל אחד מכם יכול להיכנס לגוגל, לעשות סקר כוח אדם הלשכה המרכזית הסטטיסטיקה ולראות את הנתונים העדכניים.

משה גפני: אבל, יעקב, שנייה, תגיד לפי הנתונים שלך יש אנשים מובטלים שהקורונה פגעה בהם?

משה גפני: תגיד.

אלכס קושניר: רגע, תן לו לסיים.

איציק דניאל: בסדר גמור, אני אגיע גם לזה.

משה גפני: הרי זה הנושא.

איציק דניאל: כמו שציין יושב ראש הוועדה לפני כן, מפברואר 2021, בעצם הסגר השלישי שהיה במדינת ישראל, שיעור התעסוקה, שזה אומר כמה אנשים עובדים במדינת ישראל, במגמת עלייה, שיעור האבטלה, כמה אנשים מחפשים עבודה ולא מצליחים להשתלב בשוק העבודה, במגמת ירידה משמעותית, אנחנו מדברים על סדר גודל של 6%-5%.

איציק דניאל: כשאנחנו מדברים על מובטלים אנחנו מסתכלים על מובטלים וחל"ת, בעצם האינדיקציה שנקבעה פה בחוק בזמנו כשקבענו את הארכת החל"ת הראשונה, וזה הנתון שאנחנו מדברים עליו - - -

נירה שפק: סליחה, אני קראתי את הלמ"ס באמצע אוגוסט שפורסם וכתוב ששניהם עולים.

איציק דניאל: אני אומר שוב, הנתון הזה, אנחנו מסתכלים על הנתון של יולי.

משה גפני: עם כל הכבוד למה שאת קוראת, הם יודעים לקרוא יותר טוב.

בדיוק, יש פירוש רש"י או - - -

ג'ידא רינאוי-זועבי: בואו נקשיב, סליחה, אני מציעה שקודם כל הוא יציג את הנתונים.

משה גפני: בסדר, שימשיך.

נירה שפק: אני גם הסתכלתי על הדוח.

איציק דניאל: שוב, אנחנו מדברים על אותם הנתונים.

איציק דניאל: כשאנחנו מסתכלים על הנתונים החודשיים את יכולה לראות באותו הדוח שראית, חברת הכנסת שפק, שיעור ההשתתפות עלה בצורה משמעותית, שיעור התעסוקה עלה באותו הדוח שמציינים.

ג'ידא רינאוי-זועבי: בגל הרביעי?

נירה שפק: וגם שיעור האבטלה עלה.

איציק דניאל: שיעור האבטלה באיזה שהוא אופן עלה ב-0.4% ותסתכלי בחודשים הקודמים תמיד המחצית הראשונה של החודש והמחצית השנייה של החודש היא נמוכה.

איציק דניאל: אם נסתכל על סוף יולי, שבועיים לפני, שיעור האבטלה היה 5.5%.

איציק דניאל: אז אמרתי, שוב, לא אמרתי שהוא 5.5, אמרתי 6%.

משה גפני: בסדר, אתה רוצה לשכנע אותנו שאין בעיה?

איציק דניאל: לא, אני רגע אציג את כל הטיעון ואחרי זה אני אשמח גם להתייחס לדברים שהעליתם.

משה גפני: אנחנו יודעים מה שקורה.

איציק דניאל: שוב אני אומר, שיעור האבטלה נמצא במגמת ירידה, אין שאיפה ששיעור האבטלה במדינת ישראל יירד לאפס.

איציק דניאל: האבטלה הייתה קודם ולפני כן, כל המודלים הכלכליים מצביעים שיש איזה שהיא אבטלה חיכוכית, שיעור האבטלה לפני הקורונה היה בסדר גודל של 4%-3.5%, זה נתונים שכולכם מכירים.

איציק דניאל: סביר, כל הכלכלנים שאנחנו בשיח איתם יגידו בצורה מאוד מאוד ברורה, שיעור אבטלה כזה זה משהו שהיה במדינת ישראל במשך עשרות שנים ולא מדובר באירוע מקרו כלכלי של משבר תעסוקתי.

איציק דניאל: זה נכון, יש פה אבטלה ומדובר בעשרות אלפי אנשים שצריך לטפל בהם, אבל שוב, כשמסתכלים על הנתונים האלה - - -

ג'ידא רינאוי-זועבי: לא, השאלה היא אם זה עשרות אלפי או מאות אלפי.

איציק דניאל: רגע, נגיע לנקודה.

איציק דניאל: לא מדובר פה באירוע שעכשיו נידרש לאיזה שהם כלים, והכלים שאתה דיברת עליהם, חבר הכנסת גפני, מדברים באמת על כלים יותר פרטניים שעוד מעט אני אתייחס אליהם.

איציק דניאל: אירוע של חל"ת ודמי אבטלה וביטוח לאומי, כולכם יודעים, אלה כלי מקרו, בשיא משבר הקורונה מאות אלפי אנשים קיבלו חל"ת, אלה לא כלים - - -

אז ביקשנו, חל"ת חכם וקטן.

איציק דניאל: אני רגע אתייחס למה אנחנו כן עושים.

איציק דניאל: בסוף הכלים האלה הם כלים רוחביים שעושים בהם שימוש באמת במצבי קיצון ולא בטוח שאלה המקרים פה.

איציק דניאל: אנחנו לשיטתנו חושבים שהמצב הכלכלי משתפר וימשיך להשתפר בעתיד, ואנחנו מקווים שכך יהיה.

איציק דניאל: יש מקרים ספציפיים - - -

משה גפני: יש מגזרים שלמים שאנחנו אומרים להם לא לעבוד.

משה גפני: איך אתה מדבר אליהם?

משה גפני: אני לא אומר שמה שהיה פעם, אמרנו, כולנו אמרנו את זה, אבל מה שיש עכשיו זה שיש מגזרים שאסור להם לעבוד.

איציק דניאל: אני אתייחס גם לזה.

משה גפני: מפני שהבריאות היא יותר חשובה.

ג'ידא רינאוי-זועבי: אתה יכול, בבקשה, לתת לנו מספרים?

ג'ידא רינאוי-זועבי: התחלת טוב, שאתה רוצה קודם כל לעשות - - -

אלכס קושניר: כן, אבל אז התחילו לקטוע אותו.

ג'ידא רינאוי-זועבי: לא, אז אני רוצה למקד אותך בחזרה, אני רוצה מספרים.

ג'ידא רינאוי-זועבי: עד סוף אוגוסט - - -

אני מבקש שאתה תתחיל לקטוע אותו.

אתה ועדה, אתה לא משרד האוצר, אבא'לה, אתה ועדה, איפה אתה?

ג'ידא רינאוי-זועבי: סליחה, עד סוף אוגוסט - - -

אלכס קושניר: סליחה, תעצרי שנייה, ג'ידא.

אלכס קושניר: נמאס לי לשמוע ממך - -

למה?

אלכס קושניר: - - ומעוד על מיני חברי כנסת כאן שבאים ואומרים שאני כאן לא מנהל את הוועדה.

איפה קושניר של פעם?

אלכס קושניר: אז אני אומר לך שאני קודם כל מכבד את האנשים ורוצה שהוא יסיים את הדיון.

אלכס קושניר: ועוד הערה אחת כזאת, כל אחד שיגיד את זה כאן בוועדה יעוף מפה בטיל.

אלכס קושניר: נמאס לי, די.

אלכס קושניר: ג'ידא, בבקשה.

משה גפני: מתי אמרתי לך את זה?

אלכס קושניר: אני קורא מה אתה כותב.

משה גפני: אה, אם אתה קורא זה משהו אחר, אתה רוצה שאני גם לא אכתוב?

אלכס קושניר: לא, תכתוב מה שאתה רוצה.

אוסאמה סעדי: יש לגפני פייסבוק?

אלכס קושניר: כן, בבקשה.

ג'ידא רינאוי-זועבי: לא, אני אחכה עד שכולם יקשיבו.

ג'ידא רינאוי-זועבי: אני רוצה, בבקשה, רק שני נתונים, עד סוף אוגוסט כמה מובטלים היו, לא בעשרות אלפים, במספר, וכמה מובטלים יש שהם מתחת לגיל 45, כי אנחנו דנים על מתחת לגיל 45.

איציק דניאל: אז אני אגיד ככה, קודם כל נתוני הלמ"ס העדכניים שיש זה מחצית ראשונה של אוגוסט, עוד אין נתון על כל אוגוסט, זה דבר אחד.

ג'ידא רינאוי-זועבי: אוקיי, 15 באוגוסט, בסדר.

איציק דניאל: ושם הנתון מדבר על סדר גודל של 250,000-240,000 הכול, זה חל"ת פלוס אבטלה, סדר גודל של הכול.

איציק דניאל: לפני הקורונה היה סדר גודל של 160,000-150,000 איש.

איציק דניאל: זה המספרים, רק שתבינו את סדר הגודל.

איציק דניאל: זה כולם, כל הגילאים.

יש עוד 200,000 פונים ללשכות התעסוקה.

איציק דניאל: אני אומר שוב, אלה נתוני למ"ס, הם מתעלמים מהשאלה מי פנה ללשכת התעסוקה ומי מקבל דמי אבטלה, הם אדישים לחלוטין לשאלה הזאת.

איציק דניאל: גם אם מישהו לא פנה ויושב בבית הנתונים האלה אמורים לכלול אותו.

תוסיף אותם.

איציק דניאל: לא, אני אומר שהם אמורים לכלול אותו, אין קשר בין השאלות.

איציק דניאל: זה אחת.

איציק דניאל: שתיים, לגבי מה ששאלת על הגילאים.

איציק דניאל: כרגע הנתונים העדכניים שיש לגבי גילאים אין לגבי אוגוסט, כי כמו שאמרתי הנתון החודשי פה אומר - - -

ג'ידא רינאוי-זועבי: עד ה-10 באוגוסט.

איציק דניאל: הנתון שמדבר על יולי שמדברים על הגילאים מדבר על זה שרוב המובטלים הם בגילאי העבודה העיקריים, אנחנו קוראים להם, 25 עד 64, אלה הגילאים העיקריים וזה פילוח הנתונים שיש לנו, אין לנו פילוח לפי כל שנה ושנה כמה מובטלים יש.

איך הפילוח של נשים וגברים?

כי בדוח של לשכת התעסוקה לנשים יותר קשה.

איציק דניאל: אז אני אגיד שדווקא הנתונים מראים שיש קצת יותר גברים מאשר נשים.

איציק דניאל: קצת, לא בהרבה, קצת יותר גברים נפגעו מאשר נשים מבחינת הקורונה.

לא, אני מתכוון כמה כאלה שקשה להם למצוא עבודה היום.

ג'ידא רינאוי-זועבי: רגע, אז התחלת ב-25 עד 64.

איציק דניאל: שם רוב המובטלים נמצאים, סדר גודל של שני שליש מהמובטלים הם בגילאים האלה.

איציק דניאל: יש לנו פילוח, שוב, גילאי העבודה העיקריים, אלה הגילים שאנחנו מסתכלים עליהם, מדברים על סדר גודל של 66%.

איציק דניאל: מתוך הקבוצה שאמרתי, היא מתמקדת בגילאי העבודה האלה.

איציק דניאל: עוד נתון שהוא חשוב זה מספר המשרות הפנויות במשק, ודיברתם על זה, כמה אנשים מחפשים עובדים.

איציק דניאל: לפני הקורונה, בשנת 2019 בדרך כלל בכל חודש היה ביקוש למשרות של 95,000 משרות בחודש, זה פחות או יותר מה שהיה בשנת 2019, היום אנחנו נמצאים, בחודש יולי האחרון, 138,000 משרות.

איציק דניאל: זה רק מראה שהמשק משווע לידיים עובדות הרבה יותר ממה שהיה לפני הקורונה.

איציק דניאל: כל אחד יכול לפרשן את הנתונים האלה בהקשרים שלו.

איציק דניאל: לגבי הכלים והדברים שעושים כדי לסייע לאותם מובטלים לחזור לשוק העבודה, ואני גם אתייחס למה שאמר חבר הכנסת ינון אזולאי, במהלך הקורונה, וזה גם מה שאושר פה בוועדת הכספים בזמנו, הוקצו סכומים לא מבוטלים לטובת כל התחום הזה של פעילות תעסוקה, זה החל משירות התעסוקה, כלה במרכזי הכוון לאוכלוסיות מיוחדות, ערבים וחרדים, הכשרות מקצועיות, הכשרות דיגיטליות, הכשרת מיומנות עברית, אנגלית, מתמטיקה, כישורי מחשב, הושקעו מאות מיליוני שקלים על הפעילויות האלה ועשרות אלפי מובטלים דורשי עבודה עשו כבר שימוש בכלים האלה ויש עדיין משאבים לא מנוצלים שמיועדים לאותם דורשי עבודה.

מאיר יצחק הלוי: מי מתכלל את זה?

איציק דניאל: אני עוד מעט אגיד מה הכלים ואיך הדברים האלה עובדים.

איציק דניאל: בין אם שוברים להכשרה מקצועית, בין אם הכשרות דיגיטליות, בין אם סיוע בהשמה וסדנאות שנעשות בגופים שונים, כמו שאמרתי מקודם מרכזי הכוון, אתם בטח מכירים.

מה קורה עם סיוע ביניים עד לגמר ההכשרה?

איציק דניאל: אני גם אתייחס לזה.

איציק דניאל: לכל הדברים שאמרתם אני באמת אתייחס.

איציק דניאל: אתם מכירים מן הסתם מרכזי מפתח שפזורים בערים ומרכזי ריאן שנותנים מענה לאוכלוסייה הערבית שהגברנו את הפעילות שלהם והם נותנים מן הסתם מענה למספר גדול יותר של אנשים.

איציק דניאל: לגבי הכשרות מקצועיות, מן הסתם זה גם כן עלה במסגרת הדיונים פה של הוועדה כשהופסק החל"ת, ושם ניתנו לזה שני כלים.

איציק דניאל: אחד הכלים שדיברנו עליו, סיוע נקודתי לאותן אוכלוסיות שמתקשות להעסיק.

איציק דניאל: מה שנעשה בעצם, נוצר נוהל בתוך זרוע העבודה, מכיוון שאין תקציב פרוצדורת האישור של הנוהל דורשת אישור של ועדת חריגים בחשכ"ל.

איציק דניאל: האישור הזה יינתן בשבוע הקרוב, אנחנו מקווים, נקבע כבר דיון, ולאחר מכן תוך ימים ספורים זה יהיה.

אוריאל בוסו: מה הנוהל אומר?

איציק דניאל: אני רק אסיים.

אוריאל בוסו: אין בעיה, רק תחזור אליי על הנושא הזה, בסדר?

איציק דניאל: אין בעיה.

איציק דניאל: זה דבר אחד.

איציק דניאל: דבר שני, בזמן ההכשרות המקצועיות אנחנו הרחבנו את תקציב המלגות.

איציק דניאל: כמו שאדם הולך ללמוד באוניברסיטה ויש לו מצב כלכלי שגורם לו להיות זכאי לאיזה שהיא מלגה והוא מגיש בקשה ומקבל את המלגה, עשינו סיוע דומה בהכשרות מקצועיות.

איציק דניאל: זאת אומרת אדם שהולך להכשרה מקצועית יוכל להגיש בקשה ובהתאם למצב סוציואקונומי יקבל מלגה שתסייע לו כלכלית במהלך הלימודים של ההכשרה המקצועית, וזה נעשה לפי מאפיינים סוציואקונומיים שנקבעו במשרד העבודה.

לכל הגילאים?

איציק דניאל: יש שם קריטריונים בתוך הנוהל.

אוריאל בוסו: כמו שאמרתי, זה נחמד על הנייר, דה פקטו אין - - -

ג'ידא רינאוי-זועבי: זה מונגש בכל השפות?

איציק דניאל: אני מניח שכן, הנציגים של אגף להכשרות מקצועיות, אני לא יודע אם הם נמצאים פה בדיון, אבל הם יוכלו להגיד בדיוק מה נמצא בתוך הנוהל.

אוריאל בוסו: זה מה שאמרתי, זה נחמד על הנייר, בפועל אין הלימה בין אותם מובטלים והתוכניות שמציעים.

איציק דניאל: לא, אנחנו מדברים על הכשרות מקצועיות.

אוריאל בוסו: ההכשרות, גם על הכשרות.

אוריאל בוסו: (היו"ר נירה שפק)

נירה שפק: איציק, השאלות שנשאלות כאן הן שאלות נכונות.

נירה שפק: קודם כל אני רוצה לומר שלא יכול להיות שאת הנתונים האלה שאתה מקריא, לא יהיה לנו אותם.

נירה שפק: לא יכול להיות שלא נראה את הטבלאות ואת הנתונים וזה לא פעם ראשונה.

ואת הקריטריונים.

נירה שפק: רגע, אני אומר.

אוריאל בוסו: הצעירים לא מכירים אותם, זה לא רק אנחנו.

נירה שפק: רגע, אז קודם כל את כל הנתונים האלה, כדי שבאמת נעשה את העבודה שלנו כאן אנחנו רוצים לקבל אותם.

נירה שפק: אני מבקשת לדאוג להעביר לנו אותם.

לא, שיעלה מישהו עכשיו בזום, שיגיד אותם.

נירה שפק: רק שנייה.

נירה שפק: אנחנו כבר נדאג שיהיו לנו אותם ויופצו לנו.

נירה שפק: שתיים, הכפיים בין הדורשים לבין מה שיש, האם יש הלימה.

נירה שפק: האם יש פערים מובנים שהם לא קיימים ואיך זה מגיע לידיעתם של כל אחד ואחד.

נירה שפק: הרי לא כל אחד מחובר לאתרים באינטרנט, לא כל אחד זמין, אנחנו מדברים על אוכלוסיות שונות והמעניין הוא מי עושה את הכפיים האלה.

איציק דניאל: אז אני אתייחס לשני הדברים.

איציק דניאל: דבר ראשון, כל מידע או נתון שאתם רוצים תעבירו לנו, תכתבו לנו איזה נתון אתם רוצים ונשמח להעביר לכם.

איציק דניאל: לפני הדיון לא קיבלנו רשימה של דרישת נתונים שאתם מבקשים לקבל לדיון ולכן לא יכולנו להיערך ספציפית להעביר לכם נייר כתוב.

נירה שפק: בוא נסכם גם שכל נתון - - -

שאלה אחת נורא פשוטה, האם בהכשרות המקצועיות וכל הדברים הללו אותם אנשים מקבלים דמי מחיה, אמורים לקבל מלגה או דמי מחיה לתקופת ההכשרה הזו?

זאת השאלה המרכזית, כי אחרת הוא ימות, הוא יהיה משכיל, אבל הוא ימות בדרך.

ג'ידא רינאוי-זועבי: לי יש גם עוד שתי שאלות של הבהרה, סליחה.

ג'ידא רינאוי-זועבי: א', לפי הכלכלנית הראשית, לא הממ"מ, יש פער בין הכישורים של המובטלים למשרות הפנויות.

ג'ידא רינאוי-זועבי: אנחנו צריכים מידע גם לגבי זה.

ג'ידא רינאוי-זועבי: וגם שמספר ההכשרות המקצועיות בשנה שעברה ירד, אז כל עלייה היא בהשוואה למשהו שכבר ירד, אז אנחנו צריכים להעלות את מה שאמור לעלות.

הגברת העלייה.

ג'ידא רינאוי-זועבי: כן, בדיוק.

נירה שפק: אני מציעה שנעלה לרגע גם לדיון בזום את שירות התעסוקה כדי שישלימו לנו את זה.

נירה שפק: מי נמצא איתנו, יונתן פוקס או ד"ר אופיר פינטו?

מי אחראי על הנתונים?

משה גפני: אם אתה יכול, אחרי שהוא מדבר, להגיד לנו, אנחנו יודעים שיש בעיה, אנחנו יודעים שאתם לא רוצים לעזור.

משה גפני: לפי כל הפרמטרים צריך לעזור לאנשים האלה, אנחנו אומרים להם לא לעבוד.

אוריאל בוסו: אני עדיין גם לא קיבלתי תשובות על ה - - -

נירה שפק: רק שנייה, בואו נעלה כדי שתהיה את ההשלמה ונחזור.

נירה שפק: קודם כל בואו נראה אם יש איתנו מישהו משירות התעסוקה.

נירה שפק: הנה עולים, מי מדבר?

נירה שפק: תציגו בבקשה.

גל זוהר: שלום, גל זוהר, מנהל יחידת המחקר והמדיניות של השירות.

גל זוהר: תודה על הדברים, אני רוצה להמשיך את מה שאיציק אמר לפני כן.

גל זוהר: אצלנו קודם כל ברמת הנתונים, יש לנו את הנתונים של כל המתייצבים אצלנו בשירות התעסוקה, שזה כולל את אלה שהם זכאים וכולל עוד קבוצה של דורשי עבודה שלא בהכרח זכאים לאבטלה.

גל זוהר: אלה שזכאים, אוריאל כזום מביטוח לאומי, יוכל לתת לכם את הנתונים המדויקים יותר על אלה שזכאים.

אבל זה כאלה שהיו זכאים לחל"ת?

אלה שהיום לא זכאים הם היו פעם זכאים לחל"ת בזמן הקורונה?

גל זוהר: כן, אכן כן.

יופי, אז יש לך 220,000 כאלה חוץ ממה שאתה יודע, חוץ מהלמ"ס.

220 או 240, לפי נתונים שלכם.

(היו"ר אלכס קושניר).

חבל שלא שמעת, אדוני היושב ראש.

גל זוהר: לא, חלק מאותם אנשים חזרו לעבודה, אנחנו עדיין לא יודעים את כל האנשים שנשארו, אנחנו לאט לאט יכולים לראות את הנתונים האלה.

גל זוהר: חלק כן נשארו, בעצם לא חזרו לעבודה והם מחפשים ועדיין ייקח להם עוד ככל הנראה קצת זמן לחזור לעבודה, יכול להיות אחרי החגים, יכול להיות לאחר מכן.

אני יכול לשאול שאלה, ברשות היושב ראש?

אלכס קושניר: בבקשה.

כמה יש כרגע מובטלים בפועל בלי זכאות לדמי אבטלה?

זו הגדרה שלכם, מניירות שלכם.

גל זוהר: אצלנו יש בערך בסביבות ה-67,000, 68,000 אנשים שאינם זכאים לאבטלה, אבל הם בעצם תובעים והגישו בקשה והיו איתנו גם בקשר לאורך החודשים האחרונים.

זה חוץ מכמה שנקראים תובעים דמי אבטלה?

גל זוהר: אכן, בנוסף לאלה שתובעים דמי אבטלה ושהם בסביבות ה-161 בסוף יולי, זה ירד.

איציק דניאל: יש 140,000 זכאים בחודש יולי לדמי אבטלה והוא אומר שיש עוד 60 ומשהו שלא זכאים.

60% או 60?

איציק דניאל: 60,000.

תקראו את הניירות שלכם, אני לא יודע.

אלכס קושניר: גל, אני רוצה לשאול גם שאלה.

אלכס קושניר: כמה משרות פנויות יש אצלכם?

גל זוהר: לפי הלמ"ס יש בסביבות 138,000 משרות פנויות, קצת פחות.

גל זוהר: לא כל המשרות כמובן מגיעות אלינו, רק חלק מאותן משרות.

ג'ידא רינאוי-זועבי: וכמה הלימה בין המשרות הפנויות לבין הביקוש?

אלכס קושניר: כמה יש אצלכם?

גל זוהר: אצלנו יש 25,000 משרות פנויות, בזמן נתון, קצת יותר, מבין כלל המשרות הפנויות שמגיעות אלינו.

גל זוהר: מה שחשוב להגיד, בעצם נוצר בישראל מצב מאוד ייחודי שמספר המשרות הפנויות מאוד גבוה, אבל גם מספר דורשי העבודה מאוד גבוה.

גל זוהר: זו תופעה שלא הייתה כמעט באף מדינה מאז שאנחנו מכירים בשנים האחרונות.

אוריאל בוסו: אתה יודע להגיד בין מרכז לפריפריה?

אוריאל בוסו: המשרות שיש לך, אתה אומר שיש 130,000-120,000, מבחינת מרכז ופריפריה צפון ודרום?

גל זוהר: לפי הלמ"ס, הלמ"ס מפרסם בצורה מדויקת יותר, מרבית המשרות הן כמובן במרכז.

אוריאל בוסו: היושב ראש, מרבית המשרות, גם לפי מה שיש להם, זה במרכז.

נירה שפק: אבל היום השאלה גם היא מידת הגמישות.

נירה שפק: היום בעידן הקורונה יש הרבה אנשים, אני מכירה, שבחיפה יכולים להיות בדרום ולעבוד.

ינון אזולאי: זה שיכולים זה לא אומר שזה המצב האופטימלי שצריך להיות.

נירה שפק: אבל זה משרות מהסוג שזה לא האוכלוסייה.

נירה שפק: אם זה בהייטק, העלייה הגבוהה, כי אנחנו יודעים שיש עלייה בהייטק, ומצד השני הדורשים הם לא הייטקיסטים או בוגרי מדעי המחשב וכאלה.

אוריאל בוסו: אם אתה מדבר על מלצרות, אתה לא יכול להביא אדם מחיפה לרעננה למלצרות.

נירה שפק: ברור, בגלל זה ביקשתי לדעת את הפילוח בין משרות.

נירה שפק: אתה יכול לתת לנו אותן לפי משפחות?

נירה שפק: זה מאוד יעזור לנו.

גל זוהר: שני דברים מאוד בולטים גם בנתונים של הלמ"ס ואנחנו רואים את זה גם אצלנו בצורה ברורה.

גל זוהר: בעצם יש פה שתי קבוצות, קבוצה אחת של משרות, של מקצועות גבוהים יחסית שאין להם מספיק כוח אדם, אבל זו כבר תופעה שמלווה אותנו תקופה ארוכה, מה שהתחולל בחודשים האחרונים שמשרות שהן בעצם משרות בשכר נמוך יותר, שם גם יש ביקוש לעובדים וגם שם לא מוצאים את כלל העובדים המתאימים, שם גם חסר עובדים.

איציק דניאל: אני יכול להשלים את זה, ברשותך?

אלכס קושניר: רק לפני שאתה משלים, יש פה בעיה בנתונים, גל.

אלכס קושניר: על פי הדוח שחבר הכנסת אשר הביא לי, נתון שלכם, יש פה ככה, תובעים דמי אבטלה 184,000 איש ואינו תובע 234,000 איש, עכשיו אתה אומר 60,000 איש, יש פה איזה בלבול בנתונים או שאנחנו לא מבינים נכון.

גל זוהר: זה דוח ישן.

מה זה, דוח ישן?

נירה שפק: לא, ה-68,000, הוא הבהיר, זה תובעים בלי זכאות, זה כאלה שלא זכאים והגישו תביעה.

גל זוהר: קודם כל הדוח מיוני.

אלכס קושניר: לא, הדוח נכון ל-4 בספטמבר 21', דוח מעכשיו.

דוח עכשיו שלכם, הכר למי החותמת והפתילים.

גל זוהר: זה מתוך האינטרנט שם בדוח?

אלכס קושניר: אתה כותב ככה, 418,000 מובטלים, מתוכם 184,000 תובעים דמי אבטלה, שזה 36%, 234,000 מובטלים בפועל בלי זכאות לדמי אבטלה.

גל זוהר: זו קבוצה שהם לא זכאים לדמי אבטלה, זו לא אותם אנשים, זה בדיוק מה שאיציק גם אמר מקודם, יש קבוצה שהם עדיין רשומים אצלנו כי הם היו זכאים לחל"ת.

ג'ידא רינאוי-זועבי: מה זה קבוצה?

ג'ידא רינאוי-זועבי: מספרים, בבקשה.

אבל אם היו חל"תים, שאנחנו לא רוצים להחזיר אותם גורף, אלכס, אם היה חל"ת הם היו מקבלים.

ג'ידא רינאוי-זועבי: אני מבקשת שיבואו עם משהו מוסדר, אי אפשר ככה.

נירה שפק: חבר'ה, אני התבלבלתי אפילו.

אלכס קושניר: שנייה, שנייה, חבר'ה.

אלכס קושניר: בואו נעשה סדר.

אלכס קושניר: יש מושג שנקרא אבטלה כרונית, נכון?

אלכס קושניר: איפה הם פה, איפה הם בדוח הזה, גל?

גל זוהר: בשירות התעסוקה אנחנו יודעים את האנשים שמתייצבים אצלנו ומתייצבים לתקופה ארוכה, רוב החבר'ה שנשארו עד סוף יוני, לצורך העניין, היו כבר באבטלה ארוכה, חלקם יכול להיות שגם יהפכו להיות באבטלה כרונית.

גל זוהר: אנחנו יודעים, עוד פעם, רק בהקשר של הזכאות, מי שזכאי לזכאות ולתקופה ארוכה נמצא אצלנו, אלא אם זה בעצם אותם חבר'ה שנמצאים בהבטחת הכנסה, ביטוח לאומי יוכלו לתת לכם נתונים.

אלכס קושניר: אז איך אתם קובעים 418,000 מובטלים?

אלכס קושניר: אני לא מצליח להבין את המספר.

אלכס קושניר: איך אתה קובע 418,000 מובטלים ואתה גם יודע לפלח אותם, לפי מה שאתה אומר, 184,000 תובעים דמי אבטלה ו-234,000 לא זכאים לדמי אבטלה.

אני אגיד לך מה הבעיה, יש הגדרות של האוצר מה זה נקרא מובטל ויש הגדרות של החיים מה זה נקרא מובטל.

אלכס קושניר: לא, יש הגדרות מאוד ברורות.

איציק דניאל: לא, יש הגדרה שהיא בינלאומית אובייקטיבית של הלמ"ס ולפיה קובעים מדיניות, וזה מה שהצגתי לכם פה, המספרים, כמו שאמרתם.

ג'ידא רינאוי-זועבי: אבל מה שהוא הציג זה לפי הלמ"ס?

אבל כשנתת את החל"ת לא הלכת לפי זה.

איציק דניאל: לא, הלכתי בדיוק לפי זה.

כמה אנשים לא קיבלו בכלל?

איציק דניאל: גם החוק שבזמנו חוקקנו ואמרנו שאם שיעור האבטלה יורד מתחת ל-7.5% הסתכלנו על שיעור החל"ת של הלמ"ס, שיעור האבטלה של הלמ"ס.

איציק דניאל: כנ"ל כשבאנו לפה לדיון ביוני ודיברנו על גיל 45 ומעלה ומטה, הסתכלנו נתוני למ"ס.

איציק דניאל: שוב, אנחנו מכירים את הקשיים שיש בנתונים וגל פה תיאר את הנתונים כמו שהם, שוב, אני לא יודע מה הדוח, לי חשוב שיהיה פה בפני הוועדה הנתונים שלפיהם הממשלה מקבלת החלטות והם נתוני למ"ס.

איציק דניאל: אל תבלבלו את עצמכם עם נתונים אחרים.

אלכס קושניר: איציק, בוא תן אותם שוב.

איציק דניאל: נתוני למ"ס.

איציק דניאל: סקר כוח אדם, כמו שאמרתי מקודם, יוצא אחת לשבועיים.

איציק דניאל: הנתון של המחצית הראשונה של החודש הוא בדרך כלל טיפה יותר גבוה כי הוא שונה בהגדרות שלו ובאופן הבדיקה, הנתון של יולי מדבר על 6% אבטלה פלוס חל"ת.

איציק דניאל: השיעור שבזמנו אמרנו שאם הוא יורד מתחת ל-7.5?

איציק דניאל: אנחנו היום ב-6.2 ביולי.

איציק דניאל: המחצית השנייה של יולי מדברת על 5.5%.

איציק דניאל: נכון, הייתה איזה שהיא עלייה, אנחנו צופים שבמחצית השנייה תהיה ירידה, קחו בחשבון שזה אוגוסט, תמיד באוגוסט יש יותר כי יש אנשים שיוצאים משוק העבודה בגלל עונתיות ודברים מהסוג הזה, ספטמבר חגים.

איציק דניאל: אם אתם מסתכלים לאורך זמן הנתונים במגמת השתפרות חיובית והם טובים, גם שיעור התעסוקה עולה, שיעור ההשתתפות, שמראה כמה אנשים רוצים להשתתף בכוח העבודה, חזרנו לרמה שהייתה לפני הקורונה ואנחנו רואים שהמצב יילך וישתפר.

איציק דניאל: אנחנו לא אומרים שהמצב מדהים ואין אף אחד במדינת ישראל שעדיין מחפש עבודה ולא מצליח, אנחנו רק אומרים - - -

אחד שמתדפק על דלתות לשכת התעסוקה ומוצא עבודה הוא לא נרשם אצלך?

נירה שפק: יש לי שאלה.

איציק דניאל: רק דבר אחרון, אנחנו רק אומרים שנכון, יש פה איזה אירוע תעסוקתי שצריך לטפל בו, הוא לא משבר מקרו שצריך להפעיל כלים רוחביים.

לא רוצים מקרו, לא רוצים רוחבי, תן לי מיקרו, תן לי כלים קטנים.

איציק דניאל: חבר הכנסת גפני העלה פה סוגיות לגבי ענפים פרטניים והיה פה דיון, לפי דעתי אפילו בוועדת הכספים, לגבי הענפים הפרטניים, היו פה האנשים הרלוונטיים מאגף התקציבים, לא אני, אני מטפל בעולם התעסוקה באופן כללי, היו פה אנשים מצוות התיירות, סגן הממונה על התקציבים אסף וסרצוג היה פה ודיבר על המענים הפרטניים שניתנו ואני מניח שחלקכם קוראים בתקשורת על ענף התעופה ואחרים, יש מענים פרטניים שהממשלה עושה.

ינון אזולאי: שלא ניתנו.

איציק דניאל: שוב, אני לא יודע, לא התחום שלי, תביאו את האנשים הרלוונטיים אם אתם רוצים לדבר על ענף פרטני.

איציק דניאל: כשמדברים באופן כללי יש את הכלים הרוחביים שניתנים.

איציק דניאל: ועכשיו רגע אני אתייחס למה שאמר חבר הכנסת ינון אזולאי, וזה גם מה שעונה לשאלה שלך לגבי המודל הגמיש שעשינו.

איציק דניאל: במהלך הדיונים על הפסקת דמי אבטלה הצגנו פה מודל של סבסוד שכר בחזרה, אם אתם מכירים אותו, מענק לעובדים בשכר נמוך, קראנו לו, חלק קראו לו מודל גמיש, חלק קראו לו מודל גרמני, שם הביטוח הלאומי בעצם נותן מענק לאותם אנשים שהיו זכאים לדמי אבטלה וחזרו בחודש יולי.

איציק דניאל: נמצא פה אוריאל כזום מהביטוח הלאומי, הוא יכול לתת קצת יותר נתונים ברמה פרטנית.

ינון אזולאי: עידוד תעסוקה.

איציק דניאל: ההערכות שלהם ושלנו מדברים על סדר גודל של 20,000 איש ויותר, אלה שכבר הגישו את המענק ויותר שזכאים לו ויקבלו אותו בחודשים הקרובים, זה אחת.

איציק דניאל: שתיים, דובר על מנגנון באמצעות זרוע העבודה, מינהל אוכלוסיות מיוחדות, שייתן מענה לאוכלוסיות ספציפיות.

מה פירוש יקבלו אותו בחודשים הקרובים?

בדקת אותם כבר שלושה חודשים אחרונים, הם הגישו את הכול ועכשיו - - -

איציק דניאל: לא כולם הגישו.

לא, 20,000 הגישו, אמרת.

איציק דניאל: כן, 25,000 הגישו, נכון.

כן, תפסתי משהו.

אני לא כל כך מוכשר.

למה הם צריכים לחכות כמה חודשים בשביל לקבל את זה?

איציק דניאל: לא, לא אמרתי שהם צריכים לחכות, אמרתי שחלקם יוכלו להגיש בחודשים הקרובים.

הם מקבלים כבר בפועל?

איציק דניאל: אפשר לדבר עם ביטוח לאומי, אני מניח שחלקם כן, הוא יוכל לדייק בדיוק את המספרים כמה כן וכמה לא.

איציק דניאל: לגבי זרוע העבודה והמנגנון שעשינו שם, כמו שאמרנו, הקצבנו סכום כסף, זה הוגש לוועדת חריגים בחשכ"ל, מקווה שיאושר היום.

ינון אזולאי: גם לגבי פחות מגיל 45 עם שלושה תלויים?

איציק דניאל: אני חושב שכן, אתה רוצה לדבר ספציפית לגבי הפרטים של הנוהל אני אוכל לפתוח ולהעביר לך.

איציק דניאל: אני לא יודע אם אפשר להעביר, אני אדבר עם חשכ"ל לגבי טיוטה ספציפית.

ינון אזולאי: לא, זה היה צריך להיות באותו נוהל, זה שני נהלים שהיו צריכים לצאת.

החלטות שהיו פה בוועדה.

ינון אזולאי: כן, זה נוהל שסוכם פה בוועדה.

ינון אזולאי: אני חייב להזכיר לך, שהיו עד 1 באוגוסט, וידעתם שאין תקציב וידעתם שמבטלים את דמי האבטלה לכל אלה והתחייבתם עד ה-1 באוגוסט.

ינון אזולאי: היום אתם באים ואומרים לנו ועדת חריגים, אז לא ידעתם שיש ועדת חריגים?

איציק דניאל: בסוף התהליכים האלה לוקחים זמן.

ינון אזולאי: אבל עזוב, איציק, עזוב, היה פה - - -

איציק דניאל: זה לא דברים שאנחנו בדיון יודעים להתחייב.

ינון אזולאי: אבל התחייבתם לא לי, התחייבתם ליושב ראש הוועדה, היה פה את זה כדי שנעביר את זה, היה פה את זה בחדר שם ישיבה על זה, אתה יודע בדיוק.

איציק דניאל: אבל אנחנו נעמוד בזה.

איציק דניאל: מה שאמרנו אנחנו נעמוד בזה.

אלכס קושניר: אבל רגע, שנייה, איציק, אני רוצה להבין.

אלכס קושניר: הייתה פה באמת הבטחה שהדברים יקרו ב-1 באוגוסט.

אלכס קושניר: כשאישרנו את החוק הסתמכנו על זה שזה באמת יקרה וקודם כל אני לא מבין איך לא ידענו שזה לא קרה, זה דבר אחד, ודבר שני, מה קורה עם זה עכשיו.

איציק דניאל: אז אני אחדד את הנקודה.

איציק דניאל: המנגנון של החל"ת הגמיש, היה עניין עם ועדת העבודה והרווחה, זו סוגיה שאתם מכירים וגם דיברנו עליה פה, שהיא לא הוקמה במועדה.

איציק דניאל: היא הוקמה לקראת סוף אוגוסט ואז בזמנו באנו לוועדה והחלנו את זה רטרו, כמו שהתחייבנו, וזה מה שקרה, ונפתח באתר הביטוח לאומי ואפשר להגיש.

איציק דניאל: העיכוב היה נטו כי ועדת העבודה והרווחה לא קמה ואת זה אמרתי.

אלכס קושניר: אז היום המנגנון עובד?

ינון אזולאי: אבל זה משהו אחר.

ינון אזולאי: זה נושא אחד, הנושא השני זה מה שדיברנו, שהבאנו להם את הפתרון החלקי לאלה מתחת לגיל 45 ולאנשים עם מוגבלויות, שהאירוע הזה נמצא בוועדת חריגים.

ינון אזולאי: הרי ידענו שאין תקציב.

איציק דניאל: זה גם בזמנו.

ינון אזולאי: מה?

ינון אזולאי: ידענו שאין תקציב?

ינון אזולאי: ידענו שאין תקציב, ידענו שאנחנו נמצאים במצב כזה שמישהו צריך לדאוג להם באון ליין כדי להחזיר אותם לעבודה?

איציק דניאל: אז בוא נדייק.

איציק דניאל: קודם כל מה שהתחייבנו פה בוועדה עד ה-1 באוגוסט קרה.

ינון אזולאי: מה?

איציק דניאל: היה עיכוב עם ועדת העבודה והרווחה, באנו לוועדת העבודה והרווחה ואישרנו רטרו לכל מי שנכנס נתנו, לכל מי שחזר לעבודה נתנו.

ינון אזולאי: אתה מערבב.

ינון אזולאי: על מה אתה מדבר ועל מה אני מדבר?

איציק דניאל: זה המענק שאמרנו, של העובדים שעכשיו היו באבטלה עד יולי.

ינון אזולאי: לא.

ינון אזולאי: לא.

ינון אזולאי: זה שני דברים.

ינון אזולאי: אחד עשית, בסדר, עזוב, התקדמנו.

איציק דניאל: אבל חשוב לדייק ליושב ראש הוועדה, הוא שאל.

ינון אזולאי: אין דבר, הוא הבין, הבנו, אני מדבר על - - -

אלכס קושניר: בסדר, הבנו, מה עם הנושא השני?

איציק דניאל: הסוגיה השנייה, וזאת הסוגיה שאמרנו של שובר למעסיק, באנו ואמרנו שניתן איזה שהוא סבסוד שכר למעסיק, לא חל"ת גמיש לעובד, שהוא אירוע תפעולי יותר מורכב כי זאת מערכת חדשה שהיה צריך להקים.

ינון אזולאי: כן, שזה התחייבתם עד ה-1 באוגוסט לפרסם את הנוהל.

איציק דניאל: רגע.

ינון אזולאי: לא, תגיד גם את זה, כדי שהיושב ראש ישמע.

איציק דניאל: לא.

ינון אזולאי: מה אתה אומר לי לא?

איציק דניאל: אני אומר שוב, שנייה, אני אגיד איפה הדברים עומדים.

ינון אזולאי: לא, תגיד את ההתחייבות ותגיד איפה הדברים עומדים.

איציק דניאל: רגע, זה מנגנון חדש שאמרנו שנקים.

איציק דניאל: בהתחלה רצינו לאוכלוסיות ספציפיות, אם אתם זוכרים, דיברנו על ערבים, חרדים וכו', באה הוועדה פה וביקשה להרחיב לאוכלוסיות נוספות, אנשים עם מוגבלות, ושוב, אתה בא ואתה מדבר על אנשים מתחת לגיל 45 וילדים וכו'.

איציק דניאל: יש את הנוהל שהוא אושר, הוא בטיוטה, צריך אישור של חשכ"ל, ברגע שזה יאושר, תוך מספר ימים, הדבר הזה יעלה לאתר ויהיה נגיש לכולם, כל מי שעומד בקריטריונים יוכל לקבל.

איציק דניאל: אבל חשוב פה לא לבלבל בין הדברים.

ינון אזולאי: לא, אתה מבלבל, איציק.

איציק דניאל: שנייה.

ינון אזולאי: אתה כל רגע אומר לי 'שנייה' ואתה מבלבל.

ינון אזולאי: אני חייב להעמיד את זה על דיוקו.

איציק דניאל: גם בזמנו כשהיינו פה בוועדה אמרנו שמדובר במנגנון חדש שייקח זמן להקים אותו.

ינון אזולאי: לא נכון, איציק.

ינון אזולאי: אתה יודע מה?

ינון אזולאי: אני אפילו לא זוכר אם אתה ישבת בחדר.

איציק דניאל: אני לא הייתי.

ינון אזולאי: אתה רואה?

ינון אזולאי: הזיכרון שלי לא מטעה אותי.

ינון אזולאי: ישב פה אסף, נכון?

ינון אזולאי: ישבנו בחדר והיה פה הרבה דין ודברים והיה פה אופיר כץ ובאו גם ולדימיר ביחד עם היושב ראש ואמרנו, בואו ניכנס לחדר, ננסה שם לפתור את הבעיה הזאת.

ינון אזולאי: זה לא היה אמור לעבור כדי שנעביר את זה ונצביע גם אנחנו, נכנסנו בפנים, זה התפוצץ כמה פעמים עד שבסוף יצאה החלטה וההחלטה הייתה עם מילה של האוצר.

ינון אזולאי: אני יודע שלאוצר יכול להיות שאין מילה, זה בסדר, אבל תגיד לי: אין לנו מילה.

ינון אזולאי: אבל לא יכול להיות שאתה תגיד לי - - -

איציק דניאל: אתה יודע מה מפתיע אותי?

איציק דניאל: שאחרי כל כך הרבה זמן שאנחנו פה בקורונה ועשינו המון דברים זאת האמירה שלך, שאין מילה למשרד האוצר ואי אפשר לסמוך על מילה.

ינון אזולאי: אבל עזוב, לא, איציק, אני מסביר – קודם כל, איציק, עזוב, אני לא רוצה – אתה יודע שיש לי רשימה - - -

איציק דניאל: רגע, ברור לך שאנחנו במגוון דברים, ממעונות יום עד דמי אבטלה וכלה בכל מיני דברים אחרים.

ינון אזולאי: איציק, הדיון הוא לא על מעונות יום כי אם נפתח פה את הדיון על מעונות יום אתה לא תצא ראש איתי.

איציק דניאל: לא, הדיון פה הוא על מילה של משרד האוצר.

ינון אזולאי: איציק, אם תפתח איתי - - -

איציק דניאל: זה הדיון פה כרגע.

ינון אזולאי: לא, בגלל שהדיון הזה, שאין מילה בעניין הזה, שלא היה לכם מילה, אחרים סובלים.

איציק דניאל: מצוין, אני מקווה שאתה מאמין לרצון שלנו ולכנות הכוונות שלנו שאם אמרנו שאנחנו עושים משהו ואנחנו חושבים שהוא נכון ואנחנו עושים אותו, בין אם אנחנו חושבים שהוא נכון ובין אם לא, אנחנו התחייבנו פה לוועדה ואנחנו נעמוד בו.

ינון אזולאי: אין בעיה, אני רוצה רק שתבין, אתה לא היית פה אז לכן אני רוצה לחדד את הדברים האלה.

ינון אזולאי: אני לא רוצה להגיע איתך למעונות יום כי אם תיקח אותי למעונות יום לא תצא איתי ראש, אתה יודע שאני במעונות יום דוקטור, לא צריך להגיד לך.

ינון אזולאי: אני אגיד לך דבר אחד, לגבי הנושא הזה של אנשים עם מוגבלויות ושל פחות מגיל 45 ושלושה תלויים, הייתה התחייבות אוצרית, אחרי שדיברו עם משרד הכלכלה, שזו העבודה שהייתה אמורה להגיע אליהם, ואחרי שדיברו עם זרוע העבודה גם, עם כל הגורמים, והייתה התחייבות שעד ה-1 באוגוסט הנוהל ייצא, יהיה כבר באוויר, שיוכלו לגשת המעסיקים למשך עשרה חודשים, ואז שם האנשים עם מוגבלויות יקבלו 20%, השתתפות המעסיקים, יקבלו 20% מהשכר הממוצע במשק ופחות מגיל 45 ושלושה תלויים והייתה התחייבות שעד ה-1 באוגוסט שיפורסם וייצא.

ינון אזולאי: היום אתה בא ואומר לנו: תשמעו, זה חשכ"ל, אין תקציב, אנחנו הרי ידענו את כל זה אז ושאלנו: זה לא יתעכב, קחו את הזמן שלכם, אמרו לנו: מספיק לנו עד ה-1 באוגוסט.

ינון אזולאי: אתה יודע מה?

ינון אזולאי: אני לא יכול לעשות לכם כלום על זה שלא עמדתם במילה שלכם, אין לי מה לעשות, אבל לפחות שעכשיו שאתה אומר לי תוך כמה ימים תן לנו עכשיו תאריך שמחר לא תשלח לנו מישהו אחר, שאיציק דניאל יבוא ויגיד לי: תשמע, עמדתי או לא עמדתי במילה.

איציק דניאל: אז אני אגיד לך שלושה דברים.

איציק דניאל: קודם כל לגבי האמירה הכללית שמשרד האוצר עומד במילה שלו או לא, אני מניח שאתה יודע וכולכם יודעים, שאנחנו באים לפה ואנחנו מציגים לכם את הדברים כהווייתם ואם אנחנו נותנים התחייבות אנחנו עומדים מאחוריה, ואף אחד פה לא בורח לשום מקום ואתם מכירים אותנו ומזמינים אותנו לדיונים וגם מדברים איתנו שלא במסגרת הדיונים.

איציק דניאל: זה אחת.

איציק דניאל: שתיים, לגבי ה-1 באוגוסט כן או לא - - -

אל תיקח את זה אישית.

איציק דניאל: לא, זה לא אישי, זה לא איציק דניאל, זה אם אני יושב פה או רפרנט שלי יושב פה או הממונה שלי יושב פה, ואתם יודעים את זה, זה לא חדש.

ינון אזולאי: אגב, אני יכול לחלוק עליך בזה.

איציק דניאל: בסדר.

איציק דניאל: דבר שני, לגבי ה-1 באוגוסט.

איציק דניאל: ההבנה שלי, שוב, שלא הייתי בדיון, ה-1 באוגוסט הייתה הכוונה למה שהיושב ראש דיבר, המודל של החל"ת הגמיש והחזרה לעבודה וזה מה שקרה.

ינון אזולאי: לא, היושב ראש לא - - -

איציק דניאל: שוב, רגע, וזה מה שקרה לגבי ה-1 באוגוסט, והדבר הזה עבר וגם ניתן רטרו, כמו שהתחייבנו.

איציק דניאל: לגבי הדבר השלישי, ההתחייבות שלנו, גם אם איציק, עכשיו אני אחתום לך על תאריך ושעה ספציפיים יש פה תהליכים שלא תלויים רק בי, נכון?

איציק דניאל: כמו שהבנת.

ינון אזולאי: אז אתה אומר שזה עוד חודשים.

איציק דניאל: רגע, התהליכים האלה לוקחים זמן.

איציק דניאל: אם הדבר הזה היה תלוי רק בי, בפעולה שלנו - - -

אלכס קושניר: איפה זה עומד עכשיו, איציק?

איציק דניאל: אז אמרתי מקודם, אם הדבר היה תלוי רק בי, בפעולה שלנו, אז היינו יכולים לבוא ולקבוע לוחות זמנים והייתי אומר, חבר הכנסת ינון אזולאי, אני יוצא מפה ויושב על זה מבוקר עד ליל עד שזה יקרה מחר בבוקר.

איציק דניאל: בגלל שהתהליך הזה הוא תהליך שהוא קצת יותר מורכב והוא כולל מספר תחנות בדרך, בין היתר חשכ"ל ובין היתר אחרי זה חברה חיצונית ואחרי זה אתר אינטרנט וכו' וכו', התהליך זה ייקח זמן.

איציק דניאל: ככל הידוע לנו צריך להיות דיון בוועדת חריגים של חשכ"ל, בהינתן שאין תקציב והדברים לוקחים קצת יותר זמן, אנחנו מקווים שהדיון הזה יקרה השבוע ו - - -

אלכס קושניר: מי בחשכ"ל מטפל בזה?

איציק דניאל: ועדת חריגים, זה משהו שבגלל שאין תקציב - - -

אלכס קושניר: לא, אבל יש מישהו בחשכ"ל שאחראי על זה?

איציק דניאל: זו ועדת חריגים, היא ועדה קבועה.

איציק דניאל: אנחנו יודעים שצריך להיות דיון השבוע ואנחנו מקווים שהנושא הזה יעלה, הוא מופיע בסדר היום והוא אמור לעלות ולקבל את האישור, ולאחר מכן אנחנו מקווים שזה ייצא לדרך תוך מספר ימים.

איציק דניאל: להתחייב לך עכשיו האם זה חמישה, ארבעה או עשרה, אני לא יודע, שוב, כי הדברים לא בהכרח תלויים בנו.

איציק דניאל: אנחנו נעשה את מרב המאמצים כדי שזה יקרה בזמן המהיר ביותר.

ינון אזולאי: תרשום שגם בחודש הקרוב זה לא ייצא.

ומה אתם הולכים לעשות עם אותם אנשים דורשי עבודה או אנשים שנפלו בין הכיסאות שנמצאים כרגע באותם מספרים שאתה חלוק עליהם אם הם נכונים או לא נכונים, מה עושים ממוקד איתם?

איך פותרים את הבעיה האלה?

לא עם כלים מקרו, כלים מיקרו.

מה עושים איתם?

איציק דניאל: אז לגבי הענפים הספציפיים היה פה דיון נקודתי לגבי ענף התיירות ומלונאות ותעופה ויש את המענים הספציפיים שניתנים בהקשרים האלה דרך משרד התיירות ואתם בטח יודעים מה שמדינת ישראל עושה בהקשרי התעופה עם החברות השונות.

איציק דניאל: אין לי את הפרטים לפרט, אם אתם רוצים לקיים דיון על זה, ברשותכם - - -

אבל קח אנשים, אתה יכול לעשות בדיקה הכי פשוטה.

קח אנשים שקיבלו חל"ת בזמנו, בגילאים האלה עד 45, כי שם כאילו פתרו את זה מעבר לגיל 45, בגילאים האלה, ושמישהו יבדוק מי הם, מה הם, לאפיין אותם, האם זה בעיות של הכשרה, האם זה בעיה של עוד דחיפה, האם זו בעיה של דמי מחיה, לא דיברתי איתך על להחזיר את החל"ת לכולם.

איציק דניאל: אז כמו שאמרתי מקודם, ככל שבן אדם כזה יחליט ללכת להכשרה מקצועית, ואנחנו נשמח שהוא יילך לעשות הכשרה מקצועית, ואפילו תואר הנדסאי או מכללה טכנולוגית או אקדמי, יש לו את האפשרות להגיש בקשה למלגה.

איציק דניאל: הוא יוכל להגיד: שלום, יש לי מאפיינים סוציואקונומיים מסוימים, אחת, שתיים, שלוש, ארבע, יש קריטריונים בכל אחת מהמערכות.

תממן לו את הלימודים ולא תיתן לו דמי - - -

ינון אזולאי: לא, מלגת מחיה.

איציק דניאל: לא, אתה יכול לקבל מלגת מחיה.

איציק דניאל: יש דבר כזה שנקרא מלגת מחיה ואתה יכול להגיש ויש קריטריונים ואם הבן אדם זכאי לפי מאפיינים סוציואקונומיים הוא יקבל.

אני רוצה לדעת כמה אנשים מקבלים את זה.

נירה שפק: איציק, אני מרגישה שאנחנו כבר כמה דיונים מדברים ככה מסביב מסביב, אני רוצה לראות בעין, אני רוצה קודם כל לראות את הנתונים, גם משירות התעסוקה, גם מביטוח לאומי וגם מהאוצר, לראות שהשפה המשותפת היא אחת, שהקריטריונים הם אחידים, אי אפשר שכל גוף יציג לנו משהו אחר, וגם שיסבירו מה הנוסחה, שנדע מה הדלתא, כי אני איבדתי את הידיים ואת הרגליים.

איציק דניאל: איזה נתונים?

על הכול.

נירה שפק: כל מה שדיברנו עד עכשיו, כל מה שהקראת, יש נתונים שאנחנו – לא יודעת, שיעור האבטלה הצר שמייצג את מחפשי העבודה, אז הנתון הזה, אומרים לי שהוא עלה ב-5.4% בחודש האחרון.

נירה שפק: לא הגדרת בכלל נתון כזה שנקרא שיעור האבטלה הצר, אז כאילו אני כבר לא – כן, הוא מסמן לי כן, יש דבר כזה.

איציק דניאל: אני אגיד לך למה, כי בנתון שלי כללתי אותם, הנתון שלי גדול יותר.

נירה שפק: אז אוקיי, אני רוצה לדעת מה כלול במה, מה ההגדרה של שיעור אבטלה צר, מה ההגדרות של שיעור כרוני.

נירה שפק: תנו לנו מקרא שנוכל לעבוד איתו בכל התקופה הזו, כי במשך שנתיים, וצר לי, והממשלות הקודמות, קראתי פרוטוקולים, התברברו, אז אנחנו מפסיקים להתברבר.

נירה שפק: אני לא יכולה שכל פעם ייתנו לי נתון אחר.

נירה שפק: אני מקבלת נתונים שעולה ב-9%, אתה אומר יורד, כי כל אחד קורא את זה - - -

וגם אם התברברו, אבל נתנו בסוף, פה לא נותנים.

לא נותנים כסף, לא נותנים פתרונות.

נירה שפק: רגע, לא, עזוב, אני לא בודקת את זה - - -

אלכס קושניר: פתרונות, לא כסף.

פתרונות, אמרתי.

תיקנתי את עצמי.

נירה שפק: כולנו זוכרים את המשבר בענף המלונאות וכולנו יצאנו מדעתנו כשישרוטל חילקו דיבידנדים, ואני לא יודעת אם קראתם, יש לי ככה שיעורי בית כל הזמן, כי אני קוראת את דה מרקר, גלובס וכל אלה, כדי להיות חשופה לכל הנתונים ופתאום אני קוראת על אל על וישראייר ואני רואה שכל הסיכומים שהיו איתנו ועם האוצר שיינתנו תקציבים בתמורה לזה שהבעלים ייתנו גם זה לא ניתן.

ינון אזולאי: מה את אומרת, שלאוצר אין מילה?

נירה שפק: תפסיק רגע - - -

ינון אזולאי: אני שואל אותך, לא, איציק דניאל אמר מקודם.

נירה שפק: רגע, לא האוצר, רגע.

אלכס קושניר: לא, זה בדיוק הפוך, שם אלה לא עמדו בהסכמים.

נירה שפק: האוצר נתן ושם לא נתנו ואני רוצה לעשות בקרה על הדברים האלה.

ינון אזולאי: שמה לא נתנו.

ינון אזולאי: תשאלי אותם, הם יגידו לך הפוך.

נירה שפק: אז כל הדברים האלה לא ברורים לי כי אני כאן עם שבעה נתונים שונים, באמת איבדתי את הידיים והרגליים בהקשר הזה.

אולי כדאי לשמוע את הביטוח הלאומי, גם מה הוא אומר, כמה הוא חושב אנשים נפגעים במצב.

נירה שפק: ואם אני לוקחת גם את נייר העמדה ששמו קרן ברל כצנלסון, שאני מתארת לעצמי שכולכם קיבלתם אותו, אז מדברים כאן על עלייה באוגוסט של 8% בשיעור המובטלים, 150,000 מתחת לגיל 45 אינם עובדים ואינם מקבלים דמי אבטלה, כל הנושא של החל"ת הגמיש.

הלמ"ס לא מכיר אותם.

נירה שפק: אני רוצה לומר משהו ברמה האישית שלי, אני לא רוצה שאף אחד לא יקבל כסף כשהוא יושב על הכיסא בבית.

נירה שפק: גם אם עכשיו יילכו לבתי החולים ויתגברו, ואם יילכו לגנים ויתבגרו ולמוסדות שמטפלים באוכלוסיות מיוחדות, שיתגברו, אין דבר כזה לקבל שקל ולשבת בבית.

נירה שפק: מישהו שיצטרך לפתוח את הדלת, להניע את האוטו או ללכת ברגל, שיבינו שעל הכספים האלה – יש לנו כל כך הרבה פערים וכל כך הרבה עמותות וגופים וכאלה, בואו נשים אותם שם.

איציק דניאל: ברשותך, אני רק - - -

ינון אזולאי: שנייה, איציק, היושב ראש, אני רק שאלתי בהתחלה - - -

נירה שפק: שנייה רגע, ינון.

נירה שפק: עוד דבר אחד אחרון, לך, איציק, כל מה שהצגת, שמעתי את התשובה שנתת לינון, אותי זה הוציא מהדעת שאנחנו מופתעים שראש השנה מגיע ב-א' ראש השנה ועוד יותר גרוע, אותי לימדו כשהייתי קטנה שא-4 משתדל זה הציון הכי גרוע, גם השתדלת וגם נכשלת.

נירה שפק: לכן אני מצפה מגופים שאם הם התייחסו לתאריך מסוים, יידעו שיש בלת"מים, סליחה עוד פעם על השפה הצבאית, דברים בלתי מתוכננים וכאלה, אז אי אפשר לבוא, גוף רציני כמוכם, ולהגיד זה התקיל אותי.

נירה שפק: פה בחוץ אני קיבלתי תשובה על פיצויים כשהבעיה היא לא אצל, לא זוכרת את השם שלו, תיכף אני אזכר, מרשות המסים, על מה שהעליתי על הפיצויים ועל 'שומר החומות'.

את ראשי התיבות את זוכרת, את השמות את לא זוכרת.

נירה שפק: אבל זה האתר שלא עלה ומי שבעייתי זה הגוף, זה האחד שמטפל באתר.

נירה שפק: לא, באמא שלכם, אנחנו לא מתעסקים, לא באגו ולא בתפקידים, אנחנו מייצגים אזרחים שאותם לא מעניין מה קרה בשרשרת, אותם מעניין מבחן התוצאה ואנחנו כושלים בו כולנו פעם אחרי פעם וזה חייב להפסיק, די.

איציק דניאל: אז אני, ברשותך, רק אתייחס, משהו קצר, באמת קצר.

ינון אזולאי: רגע, אולי תוסיף להתייחסות את מה ששאלתי בהתחלה ועדיין לא קיבלתי תשובה.

איציק דניאל: המעונות?

ינון אזולאי: לא, המעונות עזוב, אני לא רוצה להביא לך את זה.

ינון אזולאי: אתה רואה, היושב ראש?

ינון אזולאי: הוא מגרה אותי.

אלכס קושניר: אני שם לב.

אלכס קושניר: אני גם מעריך את האיפוק.

ינון אזולאי: איציק, אני שאלתי גם בהתחלה, נתון שקיבלתי, תכחיש לי אותו, שמי שלפני הקורונה ניצל את דמי האבטלה שלו ועכשיו הוא מעל גיל 45 הוא לא מקבל עכשיו אבטלה, זה נכון או לא נכון?

איציק דניאל: שוב, תחזור על השאלה.

ינון אזולאי: מי שניצל את דמי האבטלה שלו לפני הקורונה, נכנסה הקורונה וקיבל את החל"ת אחר כך, ועכשיו לא ממשיכים לו את האבטלה.

איציק דניאל: קיבל שנה וחצי אבטלה?

ינון אזולאי: הוא קיבל מה שהיה צריך לקבל לפני זה, ניצל, אבל למה נתת לו בקורונה?

ינון אזולאי: נתת לו בקורונה מתוך הבנה שקשה למצוא עבודה, ועכשיו אתה אומר 45, תן לו גם, תגמור איתו את הסיפור הזה.

איציק דניאל: אני אתייחס קודם כל למה ששאלה חברת הכנסת נירה ואז אני אתייחס גם לזה.

איציק דניאל: קודם כל לגבי הנקודה שהעלית, לגבי הפער בנתונים ועודף הנתונים שלא מצליחים כל כך להבין מהם את התמונה.

איציק דניאל: אנחנו לגמרי מזדהים עם זה ולכן, כמו שאמרתי מקודם, אחד הנושאים שנדרשנו להם ממש בחודשים הראשונים של הקורונה זה זה, ושם ההחלטה שהתקבלה על ידי כולם, מנכ"ל אוצר, מנכ"ל משרד ראש הממשלה, מנכ"ל הביטוח הלאומי, כולם, להסתכל אך ורק על נתוני למ"ס.

איציק דניאל: אלה הנתונים שלפיהם קובעים מדיניות, אלה הנתונים שאליהם מתייחסים כשאנחנו מסתכלים על מה המצב במשק מבחינת היבטי תעסוקה.

איציק דניאל: הנתונים האחרים, כל אחד מסתכל על דבר אחר שלא נותן את כל התמונה ואלה הנתונים שאנחנו רוצים להסתכל עליהם.

איציק דניאל: באמת נשמח להעביר לכם נייר מסודר על הנתונים, מה אומרת כל הגדרה והגדרה, מה המצב הנוכחי היום וכו'.

מתי ההחלטה זאת הייתה?

איציק דניאל: סדר גודל של ספטמבר, כשבאנו לפה וחוקקנו את החוק של הארכת החל"ת ואמרנו שאם הוא יורד מתחת ל-7.5%.

מה זה ספטמבר?

איציק דניאל: בספטמבר 2020.

איציק דניאל: כשבאנו לפה וקבענו שאם שיעור האבטלה יורד מתחת ל-7.5% הסתכלנו כבר על נתוני למ"ס, אלה ההגדרות שלקחנו, כי ידענו שאלה הנתונים שאפשר להסתכל עליהם בצורה גם בינלאומית וגם אובייקטיבית.

זה בחתך רחב, אבל אתה לא יכול להתעלם מדוחות של גופים ממשלתיים.

אלכס קושניר: חברים, אני רוצה רגע לנסות להתכנס.

אלכס קושניר: קודם כל זה שיש אנשים שלא מוצאים עבודה זאת עובדה, יש כאלה אנשים, כמה הם?

אלכס קושניר: כמו שאמרה נירה, כל אחד מציג נתון אחר, אבל אני חושב שצריך להשוות תפוח לתפוח ואם אנחנו קבענו משהו, לא אנחנו, בממשלה הקודמת, היא קבעה שהיא מתייחסת לנתונים מסוימים, אז איתם צריך ללכת ופחות לנסות להסתכל על רעשי רקע.

אלכס קושניר: בכל מה שקשור לדמי חל"ת באופן כללי, אני חושב שדמי חל"ת לאורך זמן מרחיקים את האנשים מתעסוקה.

אלכס קושניר: לא רק מרחיקים את האנשים מהתעסוקה, הם גם מרחיקים את האנשים מהמעסיקים וחבל לי שאין לי פה נציגים של ארגוני מעסיקים ותעשייה - - -

על זה אין מחלוקת, אבל מה-100 עד האפס יש אמצע.

אלכס קושניר: יעקב, תן לי רגע, אני אגיע גם לזה.

אלכס קושניר: אם היו פה נציגי ארגוני מעסיקים אז הם היו אומרים שהם פשוט צמאים לידיים עובדים ואין מי שיעשה את העבודה ואין מי שיעבוד.

אלכס קושניר: יותר מזה, הם יגידו עוד משהו, הם יגידו שהרבה מאוד אנשים באים אליהם ואומרים: אנחנו מוכנים לעבוד, אבל רק בשחור, למה?

אלכס קושניר: כי אני מקבל דמי אבטלה עכשיו.

אלכס קושניר: זה המצב, אגב, של אלה שהם מעל גיל 45 ואני בטוח שכל מי שיושב פה לא מוכן למציאות הזאת ולא רוצה להסכים עם זה, וגם לא רוצה לפגוע במעסיקים.

אלכס קושניר: המצב שבו אנחנו נמצאים היום מבחינת אחוזי האבטלה, מדינת ישראל הייתה בו במשך הרבה מאוד שנים, רק בשנים האחרונות האבטלה באמת ירדה והגיעה ל-3.5%.

אלכס קושניר: זה לא אומר שאין בעיות וזה לא אומר שאין ענפים שצריכים איזה שהוא סיוע ואיזה שהיא עזרה.

אלכס קושניר: זה דבר אחד.

אלכס קושניר: דבר נוסף שאני רוצה לומר, באותם כלים שהתחייב פה משרד האוצר, וזה עדיין לא בוצע, אני רוצה לקבל, איציק, לוח זמנים מתי זה קורה.

אלכס קושניר: אני גם לומד איזה שהוא לקח להבא, שבפעם הבאה שאנחנו מסכמים אז אנחנו מסכמים על תאריכים וכנראה שנצטרך לשאול אתכם כל מיני שאלות נוספות, כמו במי זה עוד תלוי כדי לנסות לקבל את התשובות.

ינון אזולאי: ונכתוב את זה בחוק, הם ביקשו שלא נכתוב להם את זה בחוק.

אלכס קושניר: אז אולי באמת להכניס את זה לחקיקה.

אלכס קושניר: מה שאני מבקש לעשות, איציק, זה להוציא לנו נייר מסודר על נתונים שמתייחסים לסוף חודש אוגוסט, כשלמ"ס אמורים עוד מעט לפרסם, ולעשות עוד שני דברים חשובים במסמך הזה, זה לפלח את מבקשי העבודה ואת מציעי העבודה, גם מבחינת האזור הגיאוגרפי וגם מבחינת המקצועות.

אלכס קושניר: כל החלטה שאנחנו יכולים לקבל ורוצים לקבל צריכה להתבסס על נתונים ועל פילוח.

אלכס קושניר: כמו שאמר יעקב אשר, בצדק, אולי צריך למצוא פה איזה שהם פתרונות מיקרו לאוכלוסייה כזו או אחרת, אי אפשר לעשות את זה כל עוד אין לנו מושג מה קורה באמת.

ג'ידא רינאוי-זועבי: אני רוצה עוד בקשה.

אלכס קושניר: שנייה, חבר'ה, תנו לי לסיים, אני אתן לכם לדבר.

ג'ידא רינאוי-זועבי: אפשר, זה אקסלים, זה מאוד קל.

אלכס קושניר: אני רוצה לשמוע כמה זמן אתה צריך בשביל לעמוד בסיכום הזה.

איציק דניאל: מה, לעשות את הדברים האלה?

אלכס קושניר: כן.

איציק דניאל: לגבי הראשון, לוח הזמנים, צריך לדבר עם אנשים, אני אחזיר לכם תשובה לוועדה, לטמיר, כמה שיותר מהר.

איציק דניאל: לגבי הנתונים של חודש אוגוסט, אני רואה באתר, בגלל החגים, הלמ"ס יפרסם את הנתונים קצת בדיליי, בגלל החגים, אז אחרי שיתפרסמו הנתונים נוכל להעביר לכם את הפילוח.

נירה שפק: מה זה דיליי?

איציק דניאל: אני רואה באתר שלהם שב-26 בספטמבר רק יפורסמו הנתונים לחודש אוגוסט.

איציק דניאל: ייקח לנו כמה ימים לעבד אותם עד שנקבל אותם בצורה רשמית וכו', אז זה ייקח זמן.

נירה שפק: זה מביא אותנו לתאריך לא טוב כי אנחנו רואים שבאוקטובר, בהמשך לשאלות שנשאלו כאן, יש אנשים שמאבדים כבר זכאות, זאת אומרת מתווספים עוד אנשים מעל גיל 45 למאגר ולכן אולי שווה רגע לעצור ולעשות את זה על - - -

אלכס קושניר: אבל בסוף אם אין לך נתונים את לא יכולה לקבל החלטות.

נירה שפק: לא, אז מה קיים היום, עד ה-15 באוגוסט?

אלכס קושניר: כן.

נירה שפק: בסדר, אז לא יהיה שבועיים.

איציק דניאל: לא, יש נתונים על יולי.

איציק דניאל: 15 באוגוסט זה לא מפולח.

אני הייתי מבקש להכניס עוד דבר אחד בהחלטה, אני אומר אותו קצת בציניות, אבל - - -

אלכס קושניר: אני אנסה אחר כך לנסח אותה.

יש שתי אפשרויות, או שתהיה לנו גם התייחסות במסמך על אותם 240,000 איש עלומים, שמישהו החליט בממשלה הקודמת, הממשלה הקודמת קודמת, נתניהו, כל זה, לא מעניין, יש פה נתונים שרשומים על ניירות, ברורים, אין ספק שזה קשור גם לקורונה, כי הקורונה עשתה זעזוע במדינה, אין ספק בזה - - -

איציק דניאל: אני לא יודע להסביר נתונים ש - - -

דקה, דקה, דקה.

אז או שאתם נותנים לנו הסבר על הנתונים האלה ביחד עם שירות התעסוקה, או שתסגרו את שירות התעסוקה.

לא צריך, שמשרד הכלכלה יטפל באנשים, הוא יטפל, הוא יידע ללכת על ה-140 ולא נתקשקש עם 250,000 שהם לא קיימים מבחינתו.

ג'ידא רינאוי-זועבי: הבקשה שלי היא פחות רדיקלית, אני מבקשת פילוח של מתחת לגיל 45.

התייחסות לנשים-גברים שלפי דוחות שלהם.

אלכס קושניר: עוד דבר אחד, איציק, שאני אוסיף.

אלכס קושניר: הממשלה כן התחילה לפעול בכיוון הזה ואנחנו כאן, בוועדת הכספים, כשנתחיל לדון בתקציב עצמו, נצטרך לוודא שהדבר הזה באמת קורה, זה אותו איחוד של שירות ההכשרה המקצועית תחת גוף אחד, תחת מטרייה אחת, כי בסוף בסוף זה הפתרון.

אלכס קושניר: כולנו מבינים, גם בלי הנתונים, וכשנקבל אותם אז נתוודא שזה נכון, שיש פער בין הביקוש להיצע, הפער בעיקר בכישורים וברצונות, ההיצע לא מתאים לביקוש.

אלכס קושניר: לכן אנחנו כמדינה חייבים לעשות מהלך כדי לעשות את ההתאמה הזאת, כדי לעשות את זה אנחנו חייבים - - -

עוד דבר אחד, אם אפשר - - -

איציק דניאל: שנייה, אני רק אגיד לגבי הנתונים של שירות התעסוקה.

רגע, דקה, בגילי המתקדם אני אשכח את זה תוך שנייה.

עוד דבר שהוא אמר, כאן גם בדיון ונשאל על ידינו, על אותם אנשים שהולכים להכשרה מקצועית, כמה ומי, לא מי אישית, איזה תחומים מקבלים את הסיוע, איך קראת לזה, הגישור?

ג'ידא רינאוי-זועבי: כן.

דמי גישור.

איציק דניאל: אני רק אגיד לגבי הנתונים של שירות התעסוקה, עלה פה ד"ר גל זוהר, אני מניח שתוכלו לפנות אליו בנוגע למידע שקיבלתם והוא יידע להסביר את הפער בין מה שאתם רואים פה לבין מה שהוא אמר.

אלכס קושניר: אני רוצה להשוות תפוח לתפוח.

אלכס קושניר: אם החלטנו בפעם הקודמת ש-7.5%, על פי נתוני למ"ס, שזה בעצם אותה מדידה שמתבצעת כל שבועיים, אז על זה צריך להתבסס, מה שכן צריך לעשות זה לנסות להיכנס ולפרט את הנתונים האלה ולתת פילוח טיפה יותר נכון.

איציק דניאל: נעשה את זה.

לא, אבל כשנתנו את החל"תים לא נתנו רק על פי נתוני למ"ס.

אלכס קושניר: רק על פי נתוני למ"ס.

לא, כשנתנו את החל"תים.

איציק דניאל: כשאנחנו באנו לפה והארכנו את החל"תים - - -

האנשים האלה שמסומנים היום ככאלה שלא נודעים, הם קיבלו חל"ת או לא?

איציק דניאל: לא, נתוני למ"ס לא מסתכלים על זכאות לאבטלה, לא מסתכלים על שירות התעסוקה, לא מסתכלים על התייצבות, הם נתונים אובייקטיביים לפי סקר בינלאומי.

הבנתי.

אלכס קושניר: של השתתפות בתעסוקה.

הבנתי, אבל אני שואל שאלה, אותם 240 שקיימים, אבל הם לא מוגדרים על ידי הלמ"ס, הם קיבלו חל"ת?

איציק דניאל: מי הם?

איציק דניאל: מה זה אומר 240 קיימים?

דורשי עבודה שמתדפקים על - - -

אלכס קושניר: אתה שמעת שמה שכתוב לבין מה שהוא אמר זה נתונים שונים, לכן זה מאוד מאוד קשה להתייחס לזה, באמת.

אבל הוא מייצג דבר אחד.

איציק דניאל: אני מדבר על נתוני למ"ס, זה מה שאני אומר.

אלכס קושניר: כן.

אלכס קושניר: חברים, זה הסיכום, אנחנו מחכים למסמך מכם.

אלכס קושניר: מה שמאוד מאוד חשוב, איציק, זה לעדכן אותנו לגבי אותם אנשים עם מוגבלויות ומתחת לגיל 45 עם שלושה תלויים.

אלכס קושניר: אמרת בימים הקרובים, אז אני מבקש ממך עדכון שוטף לגבי הסוגיה הזאת.

אלכס קושניר: ואנחנו כוועדה נמשיך לעקוב אחרי - - -

אם אפשר דיון מעקב מיד בפתיחת המושב.

שעה דיון, לא יותר.

אלכס קושניר: יעקב, אנחנו נקבל את הנתונים מאגף התקציבים ועל פי המסמך הזה נחליט מה אנחנו עושים.

טוב.

נירה שפק: אני רוצה לבקש, סליחה, הנתונים שנותנים באגף התקציבים הם נתונים, כמושאמרתם, הם בתלויים, זאת אומרת אין לנו את הנגזרות.

אלכס קושניר: אז אני ביקשתי לגזור.

נירה שפק: לכן מה שאני מבקשת, כדי שנהיה יותר יעילים, להגדיר זמן שהם נותנים, לשלוח את זה לביטוח לאומי ולשירות התעסוקה, שיוציאו התייחסות, ואז נעשה פה דיון.

נירה שפק: כאילו במקום שנעבוד עשר פעמים, בואו נגדיר שהם יגיעו עד תאריך, בתאריך הזה זה יעבור לשני הגופים האלה ואז יחזור אלינו ויהיה לנו שפה משותפת.

ואל תפחידו את הגופים האלה שחייבים לדבר רק לפי למ"ס, שידברו על החיים.

נירה שפק: לא, הם חייבים לדעת לתרגם את הלמ"ס.

איציק דניאל: כל אחד מדבר על נתונים שלו.

נירה שפק: לא, אבל הם יידעו לתרגם אל מול הלמ"ס.

אלכס קושניר: בסדר, זה מה שאנחנו נעשה.

אנשים ימותו רק כי לא קוראים את הלמ"ס.

אלכס קושניר: איציק יבדוק תוך כמה זמן הם יהיו מסוגלים להוציא מסמך כזה, אנחנו כוועדה נקבל אותו גולמי ממשרד האוצר ונשלח אותו להתייחסות לשירות התעסוקה ולביטוח הלאומי ואז כשנקבל מהם את התוצר נוכל באמת לשבת ולדבר.

וליידע את חברי הוועדה - - -

אלכס קושניר: רגע, אוריאל.

אלכס קושניר: בסבלנות הבן אדם יושב, לא מדבר, מרים את היד כמו ילד בכיתה א'.

אוריאל בוסו: אני מאמין שבמסגרת הנייר שנתתי לך, הרי אנחנו לא נתייחס לכל הצעירים האלה כחבר'ה שלא רוצים לעבוד, אלא חבר'ה שרוצים ולא יודעים כרגע את הפלטפורמות.

אוריאל בוסו: במקביל לכך שהוא ייתן לך את הנתונים, הוא בעצמו אמר שלהוציא את זה ולפרט את זה ולבזר את זה, יותר נכון, זו עבודה, שבמקביל כבר ינסו, לא יודע אם בפרסום, להביא את הפלטפורמות האמיתיות שיש, הן בתמיכה, הן בהכשרות כאלה ואחרות, בשביל שנוכל כבר להציף את זה לצעירים שאם במידה שמחליטים לעשות את החל"ת הזה שיידעו לאן לגשת בשביל שיוכלו להיות מוכשרים לעבודה הזאת, ואז שנוכל להציע להם את זה, ואז ננסה קצת לתת מענה גם לפריפריה.

אוריאל בוסו: אני מאמין שברגע שהם יידעו מה הם זכאים הבעיה תצטמצם.

נירה שפק: אם כל אחד מאיתנו שיופיע בתקשורת יצמצם 30% מהצהוב ונקדיש 30% לזה בפלטפורמה, תאמין לי, אנחנו נגיע יותר טוב אליהם.

אוריאל בוסו: אין בעיה, תביאו, נפרסם.

אוריאל בוסו: הם גם לא יודעים.

אלכס קושניר: חבר'ה, תודה רבה לכם על הדיון, תודה ליוזמים, הישיבה נעולה.